Blumberg - Blic Online\nU videu pogledajte koje su odlike američkih superbogataša i kolika je njihova moć.\n"Blumberg": Orbanovom čoveku poklonili 400 medija\nVlasnici više od 400 madjarskih medija poklonili su u koordiniranoj akciji svoje medije kompaniji na čijem je čelu bivši poslanik Orbnove stranke Fidesz, javio je "Blumberg", a preneo index.hr.\nBlumberg o 13-tom susretu Vučića i Putina\nAmerička agencija Blumberg prenela je danas da se predsednik Srbije Aleksandar Vučić sastao sa ruskim predsednikom Vladimirom Putinom u Moskvi, sa kojim je razgovarao, kako je navedeno, "o načinima postizanja sporazuma sa Prištinom pošto je plan o izmeni granica naišao na otpor u međunarodnoj zajednici".\nPremijerka Srbije Ana Brnabić izjavila je sinoć da je na poslovnom forumu "Blumberg global" kome je prisustvovala u Njujorku imala više značajnih susreta i razgovora, te da joj je posebno drago što je sad i licno upoznala Majkla Blumberga.\nSkoro dve decenije od završetka poslednjeg rata na Balkanu, postoji šansa da termin "balkanizacija" postane stvar prošlosti, piše agencija "Blumberg".\nDogovor Beograda i Pritine postaje više od apstraktne ideje, piše danas američka agencija Blumberg, uz ocenu da bi eventualna korekcija granica mogla "povući" još neka "razgraničenja" u regionu, ali i da bi takav ishod dijaloga dao legitimitet Moskvi za slična rešenja za zamrznute konflikte u Moldaviji, Gruziji i Ukrajini.\nMilijarder i bivši gradonačelnik Njujorka Majkl Blumberg upozorio je da su Amerikanci suočeni sa "epidemijom beščašća" iz Vašingtona, za koju je rekao da je opasnija od terorizma ili komunizma.\nOcena agencije Blumberg da je srpski dinar druga valuta u svetu s najboljim performansima u proteklih 12 meseci predstavlja "lepu vest i priznanje", izjavila je guverner Narodne banke Srbije (NBS) Jorgovanka Tabaković.\n500 NAJBOGATIJIH je ove godine zaradilo još BILION DOLARA\nRUSI OPET BESNI ZBOG "BLUMBERGA" Traže da objave transkript intervjua s makedonskom ministarkom odbrane\nRedakcija agencije "Blumberg" stoji iza teksta koji je napisan posle razgovora sa premijerkom Anom Brnabić, a koji je u javnosti izazvao buru reakcija što zbog onog što je rekla, zatim tvrdnje premijerke da je loše interpretirana i njenog pravdanja ambasadoru Rusije u Beogradu.\nBlumberg: Francuskom infrastrukturnom planu prete makaze\nFrancuska vlada razmatra rezanje programa infrastukturnih investicija pošto se predsednik zemlje Emanuel Makron bori za smanjenje javne potrošnje, izveštava agencija "Blumberg" koja je imala uvid u zvaničan vladin dokument.\nOdlukom da poveri mandat za sastav nove vlade Ani Brnabić, predsednik Srbije Aleksandar Vučić izabrao je nezavisno i novo lice u politici da postane prvi deklarisani gej premijer u istočnoj Evropi, dok pokušava da napravi ravnotežu između nastojanja Srbije da se pridruži EU i održi bliske odnose sa Rusijom, piše danas američka agencija Blumberg.\nSMENA NA VRHU Bil Gejts gubi tron, a ON će biti najbogatiji čovek na svetu\nNajbogatiji čovek na svetu uskoro bi mogao da mogao da prepusti tu titulu nekom drugom. To, naravno, ne znači da je bankrotirao, već da su neki drugi malo bogatiji.\n"Blumbergova" lista: "Srbija u deset NAJJADNIJIH ZEMALJA u 2017. godini"\nVeć treću godinu uzastopno na vrhu "Blumbergove" liste "najjadnijih zemalja" nalazi se Venecuela, koja je zapala u velike probleme nakon pada cene nafte - jedinog značajnog izvoznog proizvoda u toj zemlji.


U toku „Evropska nedelja imunizacije“ - Radio televizija Bor\nU toku „Evropska nedelja imunizacije“\nzavod za javno zdravlje zajecar\nzzjz timok zajecar\nBOR- Na području Timočkog regiona, osim imunizacije protiv malih boginja, rubeole i zaušaka, preostalim obaveznim vakcinama obuhvaćeno je oko 95 odsto dece, što obezbeđuje kolektivni imunitet. Poslednjih godina smanjuje se, međutim, broj dece koja primaju MMR vakcinu, ali procenat još uvek nije zabrinjavajući, rečeno je povodom 12. Evropske nedelje imunizacije, u čije se obeležavanje uključio i Zavod za javno zdravlje Timok u Zaječaru.\n„Još uvek je dovoljan broj savesnih roditelja koji čine dobro svojoj deci, jer ih i dalje vakcinišu. Mi se trudimo da i one druge roditelje privolimo da vakcinišu decu, tako da su procenti zadovoljavajući, a nadamo se da će biti još bolji“, rekao je dr. Predrag Marušić, međuokružni kordinator za imunizaciju Zavoda za javno zdravlje „Timok“ u Zaječaru.\nBroj vakcinisane dece pre svega protiv malih boginja se smanjuje uglavnom zbog bojazni roditelja od eventualnih posledica imunizacije.\n„Potpunim neistinama neki pokušavaju da optuže vakcinu da nanosi štetu. Utrošeno je na žalost puno para da se to dokaže, ali to niko nije uspeo“, dodao je Predrag Marušić.\nPrema statističkim podacima u zemljama koje su pomerile vakcinaciju nije smanjen broj autistične dece, a slična je situacija i u državama koje su na nekoliko godina prekinule vakcinaciju. Kod njih se beleži čak uzlazni trend dijagnostikovanja tih slučajeva.\nU toku „Evropska nedelja imunizacije“, 20. april 2017. (RTV Bor)\nIzrečene prve kazne za nevakcinisanje dece\nOpada broj dece vakcinisane MMR-om\nZavršene analize uzoraka vode sa polovine javnih česama\nKontrola, čuvanje i termička obrada namirnica tokom leta\nSprovođenje mera zaštite životinja\nViše iz ove kategorije Besplatan skrining kože u 27 gradova Srbije »


Svjetski dan metrologije – 20. maj 2020. – Zavod za metrologiju Crne Gore\nSvjetski dan metrologije – 20. maj 2020.\nHome/Novosti/Svjetski dan metrologije – 20. maj 2020.\nU više od 80 država svijeta svakog 20. maja obilježava se Svjetski dan metrologije. Tema Svjetskog dana metrologije za 2020. je „Mjerenja za globalnu trgovinu”. Ta tema, kako ističu iz Međunarodnog biroa za tegove i mjere (BIPM), izabrana je sa ciljem kreiranja svijesti o važnoj ulozi koju mjerenja imaju u omogućavanju fer globalne trgovine, kao i obezbjeđivanju proizvodnje koja je u skladu sa standardima i propisima i zadovoljava očekivanja kupaca u pogledu kvaliteta.\nSvjetskim danom metrologije obilježava se godišnjica od potpisivanja Metarske konvencije 20. maja 1875. Taj ugovor predstavlja osnov cjelokupnog mjernog sistem koji podupire naučna otkrića i inovacije, industrijsku proizvodnju i međunarodnu trgovinu, kao i unapređenje kvaliteta života i zaštitu globalne životne sredine.\nZavod za metrologiju ranijih godina, tradicionalno je obilježavao Svjetski dan metrologije organizovanjem „Otvorenih dana” – manifestacije namjenjene učenicima osnovnih i srednjih škola. Tokom maja Zavod je otvarao vrata za posjete brojnih učenika iz čitave Crne Gore u cilju upoznavanja sa osnovnim pojmovima metrologije kao nauke o tačnim i preciznim mjerenjima. Osim toga, učenicima su predstavljani i državni etaloni u nacionalnim kalibracionim laboratorijama za oblast metrologije mase, pritiska, dužine, električnih veličina, temperature, zapremine, vremena i frekvencije.\nObilježavanje Svjetskog dana metrologije 2019. ističe se i kao zvanični početak primjene novih definicija Međunarodnog sistema jedinica (SI). Shodno tome, posebna pažnja tokom „Otvorenih dana 2019” bila je posvećena i predavanjima o SI redefiniciji, tačnije promjenjenim definicijama za kilogram, amper, kelvin i mol.\nKako bi dodatno obilježili 20. maj 2019. Zavod za metrologiju je tog dana organizovao i dodjelu nagrada za pobjednike takmičenja „Ljepota kristala”. Nagrade su uručene za 12 pobjedničkih ekipa osnovnih i srednjih škola. Takmičenje „Ljepota kristala“ organizovano je u saradnji sa Hrvatskom udrugom kristalografa i tokom 2020.\nNakon više godina, manifestacija „Otvoreni dani 2020”, shodno sprječavanju širenja korona virusa, odnosno poštovanju mjera i preporuka zvaničnih zdravstvenih institucija, nije organizovana, kao ni dodjela nagrada takmičarskim ekipama konkursa „Ljepota kristala 2020”.\nIako je ove godine izostao uobičajni majski ritam „otvorenih laboratorija”, sa crnogorskim učenicima družimo se online, preko društvenih mreža. Kako bi na najbolji način izašli u susret crnogorskim školarcima i omogućili im da i tokom mjera propisane izolacije, nauče više o mjerenjima i Međunarodnom sistemu jedinica (SI), Zavod za metrologiju organizovao je dva nagradna konkursa.\nU okviru kreativnog video konkursa „Mjerioci u kuhinji”, koji je trajao 18. marta do 15. aprila 2020. Zavodu za metrologiju pristiglo je 27 video zapisa djece iz više gradova.\nNa drugom konkursu „Maskota po mjeri” do sada je učestvovalo više od 100 djece sa preko 120 radova. Navedeni konkurs biće završen 18. juna, a do tada je dosta vremena da se nauči nešto više o mjernim jedinicima, upotrebi kreativnost, pošalje fotografija rada i osvoji vrijedna nagrada.\nNovi „Otvoreni dani”, kao način obilježavanja Svjetskog dana metrologije, čekaju nas sledećom prilikom, a sve što želite da saznate iz oblasti nauke o mjerenjima, možete da nađete na našem sajtu www.metrologija.me i zvaničnim nalozima Zavoda za metrologiju na društvenim mrežama.


Po oceni gledalaca "Hinkeman" do sada najbolji - Privrednik - Vesti i privredni adresar zapadne Srbije\nDatum kreiranja: 12.11.2016 - 12:31:41\nPete festivalske večeri Zagrebačko kazalište mladih sa predstavom "Hinkeman", po tekstu nemačkog pisca Ernsta Tolera, u režiji Igora Vuka Torbice oduševilo je užičku publiku. Dugotrajan aplauz, ocena gledalaca od 4,86, što je do sada i najviša ocena, svedoče da je u pitanju jedna od najboljih predstava Jugoslovenskog pozorišnog festivala.\nPodsetimo, i minulih godina ZKM se Užičanima predstavilo dobrim predstavama.\nOno što je stavilo mrlju na ovo veče je pojačano prisustvo policije, a karte su kontrolisane na samom ulasku u Narodno pozorište, što inače nije praksa. U pitanju su navodno pretnje, koje niko iz organizacije zvanično nije potvrdio.\nVečeras je na programu šesta takmičarska predstava "Bela kafa" beogradskog Narodnog pozorišta.\nSutra veče je sedma, poslednja takmičarska predstava „Šćeri moja“, Crnogorskog narodnog pozorišta iz Podgorice, prema komadu Maje Todorović, u režiji Ane Vukotić.\nU ponedeljak, završne večeri u čast nagrađenih je predstava „Priča o vojniku" u koreografiji Gaj Vajcmana i Ronija Havera, u izvođenju Bitef dens kompanije.


Primenom najnovije generacije senzorskih elemenata mernih pretvarača, lidera u ovoj oblasti, kompanije Figaro (Japan), u QUADEL-u je razvijen sistem za detekciju ugljen-monoksida, posebno prilagođen za primenu u javnim garažama.\nQCO-TGS/C je detektor ugljen-monoksida izveden u mikroprocesorskoj tehnologji i uz primenu elektrolitičkog senzorskog elementa proizvođača Figaro (Japan). Konvencionalan je po tipu (sa kolektivnom adresom) i sa sledećim osobinama:\nIzuzetno niska potrošnja (<1mA)\nNiski troškovi ugradnje i održavanja, uz primenu jednoparičnog kabla (napr. JH(St)H 1x2x0.6mm)\nCentrala za detekciju ugljen-monoksida QPT-3CO je kontrolna jedinica namenjena procesiranju detektora QCO-TGS/C, alarmiranju i upravljanju sistemima za ventilaciju. Iako baziran na principu određivanja maksimalne koncentracije CO (u ppm) na signalnim linijama (do 16 detektora po liniji), sistemski protokol razvijen u Quadel-u je u osnovi digitalni i pruža višestruku zaštitu od greški usled elektromagnetnih uticaja. Komparacijom trenutnih vrednosti u zonama detekcije sa unapred zadatim pragovima, centralna jedinica vrši odlučivanje o automatskom aktiviranju /deaktiviranju sistema ventilacije i svetlosno-zvučne alarmne signalizacije.\nCentralu odlikuje jednostavan, pregledan i efikasan korisnički interfejs, sa LCD displejem koji omogućava kontinuiran prikaz trenutnih koncentracija na detektorskim linijama. Rukovanje je veoma jednostavno i zaštićeno sistemom lozinki a rezervno baterijsko napajanje sa odgovarajućim punjačem smešteno u samom kućištu. Povezivanje centrale sa sistemom centralnog nadzora je omogućeno primenom interfejsnih modula za umrežavanje putem namenske kablovske instalacije, Etherneta/Interneta, GSM ili RF modema.\nSvetlosni i zvučni signalizatori (blic lampe, LED paneli sa odgovarajućim natpisima, alarmne sirene) ali i kontrolni prekidački elementi namenjeni upravljanju sistemima ventilacije i sl., mogu se priključiti na izlaze na samoj centrali ili na odgovarajuće izlazne module povezane na signalne linije zajedno sa detektorima. Način njhovog aktiviranja se programira od strane instalatera na licu mesta, na samoj centrali i memoriše u trajnoj memoriji.\nSistem je baziran na detektorima dugog veka eksploatacije (>7god) i izuzetno male potrošnje (<1mA), čijim se performansama rešavaju suštinski problemi prisutni u ovoj oblasti i omogućava zamena do sada instaliranih kablova velikog poprečnog preseka standardnim signalnim, kao i izvora rezervnih napajanja velikog kapaciteta znatno manjim. Ekonomska opravdanost primene ovih sistema je višestrika kako u domenu instalacije (opreme i kabliranja) tako i održavanja.\nSa signalnim linijama kapaciteta do 16 detektora sa kolektivnom adresom i uz znatnu redukciju troškova instalacije i eksploatacije, sistem nudi veoma povoljno rešenje za detekciju ugljen-monoksida u garažama male i srednje veličine.


► Premijer plaši Poljake da će ostati bez pomoći ako izaberu predsednika iz\n"Šta bi bilo? Paraliza. Paraliza koja bi za građane značila da nema pomoći ili da je pomoć ograničena. Predsednik koji sarađuje sa vladom to je nužni uslov da se dela efikasno. Štit protiv krize je od početka zamišljen elastično, uzimali smo u obzir dalju razradu i prilagođavanje novim okolnostima i potrebama", kazao je Moravjecki u intervjuu za novi broj provladinog nedeljnika Gazeta polska.\nPremijer je naglasio da u vreme krize ključni značaj ima šef države koji sarađuje sa vladom i poručio Poljacima da zamisle šta bi bilo u situaciji kada u Senatu parlamenta ima tesnu većinu opozicija da još i predsednik Poljske postupa na tako, kako je kazao, nekonstruktivan način.\nVladajuća stranka Pravo i Pravda Jaroslava Kačinjskog nastojala je po svaku cenu u jeku pandemije Kovid-19 da održi predsedničke izbore u planiranom roku 10. maja, zato što su ankete predviđale sigurnu pobedu njenog kandidata, sadašnjeg predsednika Andžeja Dude već u prvom krugu.\nSada, kad su izbori odloženi, moguće za kraj juna, podrška Dudi pada, po nekim anketama čak za 20 odsto i izvestan je drugi krug.\nNi u drugom krugu pobeda Dude nije izvesna otkako je najveća opoziciona stranka, Građanska platforma, promenila kandidata i postavila u duel sa Dudom popularnog liberalnog gradonačelnika Varšave Rafala Tšaskovkog.\nNakon kritika EU, OEBS ali i apela uticajne Poljske katoličke crkve da vlasti ne smeju da izlažu opasnosti živote i zdravlje Poljaka teranjem na birališta i pobune manjeg partnera u vladajućoj Ujedinjenoj desnici, lider vladajućih konzervativaca Jaroslav Kačinjski morao je da popusti.\nHaos oko izbora da li će biti izlaska na birališta ili će svi glasati poštom, kada dobar deo Poljaka u inostranstvu ne bi mogao da glasa, na kraju je rezultirao odlukom da izbori budu održani 10. maja ali da birališta ne budu otvorena, te je Državna izborna komisija zbog toga što su izbori održani ali nisu mogla da zatraži da se raspišu novi izbori.\nPremijer Moravjecki kazao je prošle sedmice da bi izbori trebalo da budu održani 28. juna, međutim izmene izbornog zakona kako bi se glasalo i na biralištima i poštom koje je usvojio Sejm poljskog parlamenta Senat će razmatrati tek naredne nedelje i predsednica Sejma ima vezane ruke da raspiše novi termin izbora.\n"Problem je već sam stav Senata koji blokira samo zato da bi blokirao. Andžej Duda je jedini garant očuvanja i razvoja socijalni programa i pomoći porodicama", kazao je Moravjecki za Gazetu polsku.\nZa Poljsku ne bi bilo ništa novo da šef države i vlada budu iz suprotstavljenih političkih opcija, pošto je tokom prvog mandata bivšeg poljskog premijera Donalda Tuska predsednik Poljske od 2005. do 2010. godine bio brat blizanac lidera Prava i Pravde, pokojni Leh Kačinjski.\nNovi predsednik iz redova opozicije mogao bi da predstavlja veliki problem za poljske konzervativce da dovrše reforme pravosuđa i medija zbog kojih je Poljska od 2016. godine u sporu sa Evropskom unijom zbog sistemskih rizika po pravnu državu koji po oceni Evropske komisije te reforme predstavljaju.


Dačić o bombardovanju: Kad bismo mogli da im vratimo bio bih najsrećniji | SEEbiz.eu\nDačić o bombardovanju: Kad bismo mogli da im vratimo bio bih najsrećniji\nObjavljeno: 24.03.2021 / 13:26\nBEOGRAD - Iako je na dnevnom redu sporazum o vazduhoplovnom saobraćaju, poslanici danas uglavnom govore o dvadeset drugoj godišnjici početka NATO bombardovanja Savezne Republike Jugoslavije.\nPoslanici ponavljaju da treba oprostiti, ali ne i zaboraviti, sećaju se strahova i žrtava iz 1999. godine, ali i priznaju da se sa tadašnjim agresorima danas mora saradjivati.\nPoslanici su navodili da je politika Slobodana Miloševića bila samo lažni izgovor za bombardovanje, te da 22 godine kasnije Srbija trpi iste pritiske.\nU diskusiju se uključio i predsednik Skupštine Srbije Ivica Dačić i rekao da bi voleo kad bismo mogli da vratimo onima koji su bombardovali.\n"Kad bismo mogli da im vratimo bio bih najsrećniji, ali pošto ne možemo idemo dalje" rekao je predsednik skupštine.\nTagovi: Ivica Dačić, bombardovanje SR Jugoslavije


12 Apr 2016 Komentara (0)Zanimljivost / Osiguranje vozila / Kasko osiguranje / Cena osiguranja /\nUtvrđeno je da u nekim osiguravajućim kućama vlasnici crnih vozila moraju da izdvoje od 4% do 9% veću sumu novca za polisu nego oni vozači koji poseduju isti model automobila ali žute, zelene ili plave boje, dok druge boje nisu imale uticaja na troškove osiguranja. Udruženje je utvrdilo i da, u zavisnosti od vrste polise, najjeftnije osiguranje plaćaju vlasnici zelenih i plavih automobila.\nTako, kada je reč o vozačima crnih automobila, razlika u ceni osiguranja u nekim slučajevima na godišnjem nivou iznosi i više od 100 evra. Na primer, vlasnik crnog Audija mora da izdvoji za osiguranje 1.423 evra, dok vozač istog modela, ali u zelenoj boji plaća osiguranje 128 evra manje.\nU osiguravajućim kućama objašnjavaju da razlike u visini cene osiguranja nastaju zbog toga što su crni automobili manje uočljivi u saobraćaju, pa postoji veća verovatnoća da budu oštećeni. Ipak, kako navode, praksa je pokazala da faktor boje i nije toliko bitan, pa će uskoro biti izostavljen iz kalkulacije visine premije.


Konferencija „Program Kreativna Evropa 2014 - 2020: Srbija i perspektive evropske saradnje“ - Ministarstvo kulture i informisanja\nKonferencija „Program Kreativna Evropa 2014 - 2020: Srbija i perspektive evropske saradnje“\nDesk Kreativne Evrope Ministarstva kulture i informisanja organizuje trodnevnu konferenciju „Program Kreativna Evropa 2014 - 2020: Srbija i perspektive evropske saradnje“ koju će u ponedeljak, 30. juna u 10 časova otvoriti ministar kulture i informisanja Ivan Tasovac i šef Delegacije Evropske unije u Srbiji ambasador Majkl Devenport u Palati Srbija.\nNa konferenciji će se okupiti vodeći stručnjaci iz Evrope (Austrije, Belgije, Danske, Finske, Francuske, Hrvatske, Holandije, Nemačke, Rumunije, Slovenije i Švedske) koji će u okviru panela i radionica sa kulturnim poslenicima iz Srbije govoriti na temu savremene evropske politike i evropske saradnje i razmeniti iskustva i savete kako da se aplicira za sredstva u okviru programa „Kreativna Evropa“.\nPrvi dan konferencije biće posvećen postavljanju šireg tematskog okvira - od institucionalnog povezivanja na evropskom nivou, preko regionalne saradnje i saradnje između regiona, do uloga koje imaju pojedinci, neformalne grupe, udruženja i mreže u oblasti kulture. Drugi dan posvećen je razvoju publike, mobilnosti i kreativnim industrijama. Treći dan je predviđen za održavanje radionica sa ciljem da se domaćim profesionalcima u kulturi prenesu praktična znanja.\nAkreditacija je obavezna. Molimo zainteresovane predstavnike medija da se akredituju najkasnije u petak, 27. juna 2014 do 12 sati na press@kultura.gov.rs kako bismo na vreme dostavili spiskove službi obezbeđenja Palate Srbija.


Nemačke industrijske porudžbine su se neočekivano smanjile u aprilu usled pada domaće tražnje, jer su poremećaji u lancu snabdevanja sputavali proizvođače u najvećoj evropskoj ekonomiji. Porudžbine za industrijsku robu pale su za 0,2% u takoreći vansezonskim uslovima, što je prvi pad ove godine nakon tri uzastopna povećanja.\nNemačka ekonomija se u prvom kvartalu smanjila za 1,8%, jer su ograničenja zaključavanja koja su bila na snazi od novembra prigušila potrošnju domaćinstava, a nestašica sirovina stvorila je uska grla u proizvodnji. Ekonomija je pandemiju izdržala mnogo bolje od susednih zemalja poput Francuske ili Italije.\nCarsten Brzeski, globalni šef makro kompanije ING, povezao je pad narudžbi sa prekidima u lancu snabdevanja koji su pogoršani blokadom Sueckog kanala početkom aprila. „Nakon vrlo razočaravajućeg početka drugog kvartala, kada je prodaja na malo pala za 5,5% na mesečnom nivou u aprilu, druga tačka podataka za kvartal sugeriše da je očekivani oporavak nemačke ekonomije sporiji od očekivanog.“


ZBOG OVE VIJESTI IZ AMERIKE DRHTI BiH: Čovjek koji je uveo sankcije Dodiku, otkrio Senadu hoće li i ostali bh političari biti kažnjeni… - Infosvijet\nZBOG OVE VIJESTI IZ AMERIKE DRHTI BiH: Čovjek koji je uveo sankcije Dodiku, otkrio Senadu hoće li i ostali bh političari biti kažnjeni…\nOd Admin\t Last updated sep 22, 2017\n“Prije deset godina sam rekla da je on planetarna sramota srpskog naroda. Naravno da se krije iza građana Republike Srpske koja je dovoljno kažnjena što je imala takvu upravu”, kazala je Cenić za N1.\nPolitička analitičarka Tanja Topić je istakla da su sankcije bile očekivane jer…\n“Sama činjenica da nisu organizivani sastanci s Dodikom, a u isto vrijeme se sastajalo sa premijerkom i predsjednikom NSRS-a vrlo jasno šalje poruku da je na listi poželjenih partnera za razgovor za SAD izostalo ime aktuelnog predsjednika RS”.\nSlavo Kukić, politički analitičar i univerzitetski profesor, kaže da uvedene sankcije neće poremetiti Dodika, ali ako se evropske zemlje odluče za isti korak, to bi već mogao biti problem predsjedniku entiteta RS.\n”Zasad ovo Dodiku nije problem, ali ako američki partneri u Evropi budu slijedili SAD kao što ih u pravilu slijede u sličnim situacijama, onda bi tu mogao nastati problem jer za razliku od SAD u kojima on nema kapitala ni poslovnog interesa, bojim se da u Zapadnoj Evropi bi se taj kapital mogao pronaći. Ovdje se ne radi samo o njemu osobno, ovo je poruka građanima Republike Srpske, ali i Republike Srbije”, dodao je ovaj univerzitetski profesor u razgovoru za N1.\nU Britanskoj ambasadi u Sarajevu za N1 kazali su da su svjesni Dodikovih pokušaja “podrivanja državnih institucija i slabljenja vladavine prava”. “Te akcije su doprinijele nestabilnosti i podjelama u Bosne i Hercegovine”, kazali su u ambasadi i dodali da su ova kretanja “shvatili ozbiljno, te da će ih i dalje nastaviti prati veoma pažljivo.\n“Sjedinjene Američke Države su uvijek bile dosljedne i jasne u izražavanju svoje pune podrške Dejtonskom mirovnom sporazumu, kao i pune podrške evropskom putu Bosne i Hercegovine. Logično je očekivati da će javni zvaničnici koji govore protivno interesima BiH i njenih građana i koji se trude da je okrenu ka podjelama i nestabilnosti biti suočeni sa posljedicama svoga djelovanja. Te sankcije ne treba gledati kao nešto protiv Republike Srpske ili srpskog naroda, nego kao pokazatelj da kada se pojedini zvaničnici odluče za retoriku i poteze koji krše Dejtonski mirovni sporazum, to će imati i posljedice”, rekla je za N1 Liljana Radetić, glasnogovornica OHR-a.\nOdlazak mladih iz BiH: Kuda, zašto, koliko…\nPodzemna pećina u Meksiku krije ostatke čovjeka stare 9.000 godina\nLepa Brena: U Jugoslaviji smo imali manje para, ali smo bili sretniji…\nPUSTITE ME U ŠKOLU: ZNATE LI ZAŠTO JE OVAJ MLADIĆ IZBAČEN IZ ŠKOLE U…\nOvo je biljka koja liječi krv, probavu, jetru, reumu, kožne bolesti,…


30.01.2020 u 20:31\nUhapšen zbog sumnje da je ucenjivao direktora škole\nNOVI PAZAR - Pripadnici Ministarstva unutrašnjih poslova Novi Pazar lišili su slobode F.Č. (32) iz tog grada, zbog osnovane sumnje da je izvršio krivično delo ucena. Kako javlja „Indeksonlajn”, F.Č. je duži vremenski period ucenjivao direktora jedne novopazarske srednje škole, zahtevajući od njega da mu daje veće količine novca. Osumnjičenom je uz saglasnost dežurnog tužioca određena mera zadržavanja do 48 sati, nakon čega će uz krivičnu prijavu biti predat nadležnom tužilaštvu u Novom Pazaru, prenosi Tanjug.\n29.01.2020 u 15:40\nZaplenjeno šest kilograma heroina, uhapšen državljanin Severne Makedonije\nPripadnici Uprave kriminalističke policije, u saradnji sa Upravom carina, zaplenili su više od šest kilograma heroina i uhapsili A. Z. (1965), državljanina Severne Makedonije, zbog postojanja osnova sumnje da je izvršio krivično delo neovlašćena proizvodnja i stavljanje u promet opojnih droga. Policija je u blizini Lapova, prilikom pretresa automobila marke „ford fijesta” kojim je upravljao osumnjičeni, u specijalno izrađenim bunkerima pronašla 6,5 kilograma heroina spakovanih u 12 paketa. Osumnjičenom je određeno zadržavanje do 48 časova i on će, uz krivičnu prijavu, biti priveden Višem javnom tužilaštvu u Kragujevcu, saopšteno je iz MUP-a Srbije.\nPODGORICA – Sedam od devet osumnjičenih za izazivanje incidenta na Zlatici pušteno je danas da se brani sa slobode, dok su dvojica još na saslušanju. Mina Minić (21), Radun Minić (22), Žarko Marković (47), Ivan Koković (18), Radule Živković (29), Mitar Žugić (29), Dražen Bulatović (18), koji su uhapšeni u nedelju veče zbog sumnje da su počinili krivično delo napad na službeno lice u vršenju službene dužnosti i krivično delo uništenje i oštećenje tuđe stvari pušteni su danas da se brane sa slobode, saopšteno je iz Osnovnog suda u Podgorici, preneli su podgorički mediji. Prethodno sud je kao neosnovan odbio predlog Osnovnog državnog tužilaštva za određivanje pritvora, javlja Tanjug. Privedeni Luka Tapuškovića (22) i Milivoje Brković (30) su još na saslušanju. Svi oni su uhapšeni\n27.01.2020 u 15:44\nVarao građane putem interneta i zaradio 480.000 dinara\nBeogradska policija uhapsila je V. J. (39) zbog sumnje da je prevario više građana, tako što je tokom 2018. i 2019. godine putem interneta oglašavao usluge preduzeća „Klima Frigo”, nakon čega su oštećeni telefonom stupali u kontakt sa zaposlenima u tom preduzeću i potom plaćali naručene usluge. Oštećenima nisu izvršene usluge koje su platili, a novac im nije vraćen, navodi se u saopštenju MUP-a i dodaje da se sumnja da je na ovaj način osumnjičeni pribavio oko 480.000 dinara. Osumnjičenom je određeno zadržavanje do 48 časova i on će, uz krivičnu prijavu, biti priveden Prvom osnovnom javnom tužilaštvu u Beogradu. Tereti se da je izvršio više krivičnih dela prevara, a policija je pozvala građane da, ako sumnjaju da su prevareni, slučaj prijave policiji.\n27.01.2020 u 14:38\nKarabinom pretio službenicima „Srbijašuma” kada su mu tražili dozvolu za lov\nU Paraćinu je uhapšen M.S. (66) iz okoline Paraćina zbog sumnje da je lovačkim karabinom pretio službenicima Srbijašume, saopštila je danas policija u Jagodini. Kako se navodi u saopštenju policije, M.S. se sumnjiči da je repetirao lovački karabin i uperio ga u pravcu službenih lica Javnog preduzeća „Srbijašume” preteći im da će pucati, nakon što su ga u ataru sela Buljane zatekli sa delovima odstreljene divljači i tražili mu dozvolu za lovprenosi Beta. Osumnjičenom je određeno zadržavanje do 48 sati nakon čega će, uz krivičnu prijavu, zbog sumnje da je izvršio krivična dela nezakonit lov, nedozvoljena proizvodnja, držanje, nošenje i promet oružja i eksplozivnih materija i napad na službeno lice u vršenju službene dužnosti, biti priveden nadležnom tužilaštvu.\nPredsednik opozicione crnogorske Prave Crne Gore Marko Milačić objavio je da je tokom protekle noći u njegovu kuću u Podgorici došla interventna policija i desetak policajaca u civilu. „Dok se nalazim van zemlje, porodicu mi je u toku noći posetilo desetak policajaca, interventna jedinica i policajci u civilu, koji su svi skupa došli po mene”, objavio je Milačić na Fejsbuku, prenosi Tanjug. Milačić je naveo da se nalazi u Beogradu zbog skupa podrške narodu Crne Gore u odbrani svetinja. „Ja vam stojim na crti, u boji trobojke, i ne možete nam ništa. Vidimo se brzo, oči u oči”, poručio je Milačić.\nPripadnici policije uhapsili su M. P. (24) u okolini Aranđelovca zbog teškog ubistva, saopštilo je danas Ministarstvo unutrašnjih poslova (MUP). Kako se navodi, sumnja se da je M. P. 2015. godine u Vraniću ubio Sašu Joksića (39). Dodaje se da je osumnjičeni nakon tog krivičnog dela uhapšen, ali se nakon izlaska iz pritvora nije pojavljivao na suđenju, nakon čega je za njim bila raspisana međunarodna poternica, javlja Beta. Prilikom hapšenja kod M. P. je pronađen pištolj i falsifikovana bugarska lična karta. Osumnjičeni će biti priveden nadležnim organima.


Takmičenje Šampioni bezgotovinskog takmičenja je realizovano od 1. jula do 31. decembra 2019. sa ciljem podsticanja bezgotovinskih načina plaćanja na šalterima lokalnih samouprava. Više informacija o takmičenju pročitajte u nastavku.\nTakmičenje i kampanja, koja ima za cilj jačanje svesti građana o prednostima i mogućnostima bezgotovinskog plaćanja, realizuju se u skladu sa Posebnim ciljem 5, merom 5.4 Nacionalnog programa za suzbijanje sive ekonomije 2019/20. Vlade Republike Srbije.\nRang lista lokalnih samouprava koje budu učestvovale u takmičenju biće objavljivana na nedeljnom nivou na nacionalnom portalu posvećenom borbi protiv sive ekonomije na stranici Rang lista opština. Podatke o broju plaćanja taksi, naknada i poreza u lokalnim samoupravama pripremaće ITE i banke koje ustupaju POS terminale – Komercijalna banka i Poštanska štedionica.


Dodela diploma najboljima na opštinskom takmičenju iz srpskog jezika\nU ponedeljak, 24. marta 2014. godine, u Velikoj većnici Gradske kuće, biće dodeljene diplome i pohvalnice učenicima osnovnih škola koji su ostvarili najbolje rezultate na opštinskom takmičenju iz srpskog jezika održanom 8. marta u Osnovnoj školi „Sveti Sava”, saopšteno je na današnjoj pres-konferenciji u Medija-centru Gradske kuće.\n- Na opštinskom takmičenju iz srpskog jezika učestvovao je 141 učenik, uzrasta od V do VIII razreda, iz 18 osnovnih škola. Na međuopštinsko takmičenje, koje će se održati 5. aprila u Subotici, plasiralo se 50 učenika kojima će u ponedeljak, u 12 časova, u Velikoj većnici biti uručene diplome, za plasman od prvog do trećeg mesta, i pohvalnice, za osvojeno četvrto mesto, rekla je mr Milanka Stankić, iz Društva za srpski jezik\nBez jezika ne možemo da funkcionišemo, njime je omeđeno sve što je bitno u ljudskom rodu i postojanju, kazala je ona i dodala da je prošle godine bilo tačno 1150 godina kako je nastala glagoljica.\n- Mislim da je važno da ovoj deci koja su bila na opštinskom takmičenju pokažemo da mi, kao odrasli i ozbiljni ljudi, znamo na posredan ili neposredan način da im damo do znanja da su vredni i važni i da vredi ulagati u znanje, jer onaj koji zna on i ume, istakla je Milanka Stankić.\nČlan Gradskog veće zadužen za obrazovanje Blaško Stantić smatra da će dodela diploma i pohvalnica mnogo značiti za učenike koji su učestvovali na opštinskom takmičenju iz srpskog jezika i da će to jednim delom i mediji promovisati i na taj način nagrađenim đacima dati podstrek za što bolje učenje i nastup na narednim takmičenjima.\nOn je naglasio da se diplome i pohvalnice učenicima koji su na nekom takmičenju iz srpskog jezika ostvarili zapažene rezultate uručuju prvi put, i to u godini kada slavimo velike jubileje – 150 godina smrti Vuka Karadžića i 200 godina izdavanja prve gramatike srpskog jezika


Kako povećati hemoglobin kod bebe – Uradi mama\nObjavljeno 12/12/2016 12/12/2016\nPre mesec i po sam maštala o tome da ću napisati ovaj tekst.\nNjen predlog je bio da pokušamo sa korigovanjem ishrane, a ukoliko to ne uspe daće nam neki sirup sa gvožđem. Predložila je da uvedemo crveno meso i da svakog dana ima mesni obrok i to: 5-6 puta junetinu/teletinu i 2-3 puta piletinu/ćuretinu. Kasnije da ubacimo i žumance, kao i džigericu (koju neće jesti nikad, jer je kontejner u pilećem organizmu).\n2x nedeljno junetina/teletina (beba treba da ima dva mesna obroka nedeljno, ali zbog ove situacije imala je 3)\nJa sam presrećna, prezadovoljna. Uspele smo da se hranimo zdravo, ostvarimo, pa malo i nadmašimo cilj 🙂\nNakon konzumacije namirnica bogatim gvožđem, bar 2h ne treba konzumirati mlečne proizvode. Gvožđe se vezuje za kalcijum iz mleka, pa na taj način „propada“, kao da nije ni bilo unešeno u organizam. Na žalost nismo uvek ispoštovali ovo pravilo, bilo je 10% slučajeva kad Iskra „hitno“ mora da siski 🙂 Ali sve u svemu, rezultati nisu izostali.\nanemija gvožđe hemoglobin


Dugačak red za naplatu od “Unisa” - Glas Srpske\nMilijana Latinović 06.06.2020 09:46\nDERVENTA - Na adresu derventske Fabrike cijevi “Unis” stigle su 84 prijave potraživanja povjerilaca koji čekaju naplatu dugovanja, a vrijednost popisane imovine koja čini stečajnu masu biće poznata do kraja ovog mjeseca.\nRekao je to u petak za “Glas Srpske” stečajni upravnik “Unisa” Lazo Đurđević, dodavši da procjenitelji utvrđuju vrijednost imovine.\nPredsjednica Sindikalne organizacije “Unisa” Radoslava Milanković kaže da su radnici svjesni ogromnih gubitaka u preduzeću i da je podugačka lista onih koji su stali u red za naplatu te da im je najvažnije da im bude povezan radni staž.\n- Nadamo se da ćemo biti obuhvaćeni socijalnim programom Vlade RS za zbrinjavanje radnika. Firma nam nije uplatila doprinose za oko osam godina - istakla je Milankovićeva, podsjetivši da su radničke knjižice zaključene za svih 114 radnika “Unisa” nakon što je otvoren stečaj.\nLazo Đurđević je rekao da je pitanje da li će svi povjerioci imati od čega da se namire, jer je vrijednost imovine “Unisa” sigurno mnogo manja od dugova tog preduzeća.\n- Plan restrukturiranja preduzeća iz 2017. godine usvojen je na 400 miliona obaveza, a vrijednost tadašnje imovine bila je oko 35 miliona KM. Vidjećemo šta će računica pokazati sada, ali je definitivno da će se prvo namiriti banke koje imaju hipoteke. Da li će išta ostati za radnike, ostaje da vidimo - poručio je Đurđević.


Fond za humanitarno pravo: Propust da se procesuiraju ratni zločini deprimira žrtve - Kosovo Online\nFond za humanitarno pravo: Propust da se procesuiraju ratni zločini deprimira žrtve\n31. Mart 2022. • 19:10\nKosovske pravosudne institucije su tokom 2021. godine podigle samo jednu optužnicu za ratne zločine počinjene u periodu 1998-1999, navodi se u najnovijem izveštaju Fonda za humanitarno pravo Kosova, predstavljenom danas, prenosi Radio slobodna Evropa.\nKoordinator projekta u Fondu za humanitarno pravo Amer Aljija je prilikom predstavljanja izveštaja rekao da su prošle godine uhapšene dve osobe zbog sumnje da su počinile ratne zločine, a za šest okrivljenih procesuirano je pet slučajeva ratnog zločina protiv civilnog stanovništva.\nPrema njegovim rečima, efikasnost u procesuiranju predmeta ratnih zločina nije zadovoljavajuća.\n"Ovakva kašnjenja mogu da ugroze efikasnost i kredibilitet pravnog sistema. S druge strane, žrtve i svedoci koje su decenijama čekale da svedoče protiv osumnjičenih za ratne zločine sigurno će biti razočarani neadekvatnim nečinjenjem", rekao je Aljija.\nOd završetka oružanog sukoba na Kosovu, oko 70 ljudi je osuđeno za ratne zločine od strane domaćeg i međunarodnog pravosuđa. .\nKomentarišući nalaze Fonda za humanitarno pravo Kosova, šefica Odeljenja za ratne zločine Specijalnog tužilaštva Kosova Drita Hajdari rekla je da istraga i suđenje za ratne zločine ostaju izazov zbog nepostojanja fizičkog prisustva optuženih.\n"Tužilaštvo je vodilo predmete i podizalo optužnice u slučajevima u kojima smo obezbedili fizičko prisustvo okrivljenog. To znači da ne možemo podizati optužnice u slučajevima kada nemamo prisustvo izvršilaca tih zločina", rekla je Hajdari.\nDodaje da je hapšenje optuženih problematično, jer većina nije na Kosovu, a to zavisi od INTERPOL-a i volje države u kojoj se okrivljeni nalazi. Prema njenim rečima, bilo je slučajeva da su okrivljeni izručeni, ali i kada je izručenje odbijeno.\nAmbasador Velike Britanije u Prištini Nikolas Abot istakao je da se istraga o ratnim zločinima na Kosovu može ubrzati ukoliko se ostvari saradnja pravosudnih institucija Kosova i Srbije.\n"Više se može uraditi uspostavljanjem bolje pravne saradnje sa pravosudnim institucijama u Srbiji, angažovanjem pomoćnog osoblja koje ima dobre analitičke veštine i koje je u stanju da se bavi starim slučajevima, posebno onima koje je poslao EULEKS. 2018. godine", izjavio je Abot.\nFond za humanitarno pravo Kosovo Interpol UNMIK presuda\nPred kosovskim pravosuđem u toku je osam sudskih postupaka za ratne zločine u kojima je optuženo pet osoba, od kojih su tri osobe Srbi, a dvoje Albanci, navedeno je u saopštenju Fonda za humanitarno pravo Кosova, prenosi Danas.\nFond za humanitarno pravo: Neophodna saradnja srpskog i kosovskog tužilaštva u procesuiranju ratnih zločina\nFond za humanitarno pravo: Negiranje žrtava na etničkoj osnovi neprihvatljivo


Obudkcioni nalaz smrti Ivana Obradovića (9) iz Niša na ekspertizi\nDečak se ugušio, imao zdravo srce\nRoditeljima usmeno saopšteni rezultati obdukcije, a zvaničan nalaz najavljen za ponedeljak\nNIŠ - Roditeljima Ivana Obradovića, devetogodišnjaka koji je 25. avgusta preminuo na Dečijoj klinici u Nišu, juče je posle neobjašnjivog kašnjenja, usmeno predočen obdukcioni nalaz Zavoda za sudsku medicinu.\nObdukcija je inače i rađena na zahtev roditelja koji tvrde da je njihov sin preminuo zbog nemarnosti i kašnjenja dežurnog lekara Dečije klinike dr Martina Novaka, a nakon prethodno saniranog astmatičnog napada u Hitnoj pomoći.\nU Zavodu za sudsku medicinu novinarima juče nisu želeli da dostave obdukcioni nalaz, uz napomenu da su "krivi što se oko svega digla tolika medijska frka", a majci Dragani je rečeno da će nalaz biti konačan narednog ponedeljka, posle ekspertize tima koji je formiran na zahtev Ministarstva zdravlja.\nZanimljivo je da je prvobitni obdukcioni nalaz koji je saopšten roditeljima ukazivao "na trajnu i tešku srčanu manu koja je Ivanu davala šansu na najviše još šest meseci života", a bio je povučen nakon protesta roditelja i njihove napomene da je nerealan i da samo služi pravdanju tvrdnje dežurnog dr Novaka da "Ivanu nije bilo spasa".\n- Juče mi je, nakon insistiranja novinara, u Zavodu za sudsku medicinu saopšteno da je Ivan "umro usled gušenja izazvanog astmatičnim alergijskim napadom i nisu pronađeni tragovi nekog ozbiljnijeg oboljenja koje bi moglo da izazove smrtni ishod", kaže za "Glas" majka Dragana Obradović.\nAli, ona dodaje i da joj je stavljeno do znanja da će ovaj nalaz, pre konačnog objavljivanja, biti "proveren" ekspertskim veštačenjem, posle čega bi i definitivno bilo jasno da li bi blagovremeno pružena lekarska pomoć sprečila Ivanovu smrt.\nRoditelji pokojnog Ivana ističu da će nakon konačnog dobijanja obdukcionog nalaza odmah podneti krivične prijave i tužbe protiv dežurnog lekara i ostalog osoblja Dečije klinike, za koje smatraju da su nemarom i odsustvom sa radnog mesta u vreme kada je Ivan dopremljen iz Hitne pomoći uz prethodnu najavu, izazvali dečakovu smrt.\nNiški SUP je saopštio da će sve činjenice do kojih su došli tokom istrage, uz obdukcioni nalaz, proslediti nadležnom tužilaštvu. Prekjuče su u Kliničkom centru boravili i članovi ekspertskog tima, a novinari su u međuvremenu saznali da Disciplinska komisija, čiji je "hitan i objektivan rad" najavljen od strane rukovodstva Kliničkog centra, u stvari i ne postoji, niti njen predsednik zna da je na toj funkciji.\nPančevo: Poginuo pilot Saša Hans (32) prilikom probe novog aviona\nBalistički stručnjaci utvrdili: Čedić ubijao iz nađene puške\nSuđenje kuvaru iz Sombora: Ojadio žrtve za 7.200 evra\nSuđenje optuženima za zločin na Ibarskoj magistrali\nPrivedeni direktori DD "Posavina" i "Vest komerca"\nBeograd: Suđenje zbog iznude do 4.000 evra


Novi Pazar: Kampanjama i obrazovanjem protiv govora mržnje - Sandžak Haber - Sandžačke Internet Novine\nNaslovna Featured Istaknuto Novi Pazar: Kampanjama i obrazovanjem protiv govora mržnje\nNovi Pazar: Kampanjama i obrazovanjem protiv govora mržnje\nNOVI PAZAR – Govor mržnje u Novom Pazaru možemo gotovo svakodnevno čuti, ne samo na ulici, već i u porodici i među prijateljima, a mnogi ga i ne prepoznaju, smatraju naši sagovornici.\nTakva vrsta govora stvararazličite predrasude prema određenim grupama ljudi, poput viceva o Romima ili plavušama.\nIzvršni direktor NVO „Urban-In“ iz Novog Pazara Sead Biberović smatra da svemu znatno doprinosi kada govor mržnje plasiraju mediji.\n„Nivo više opasnosti je kada govor mržnje u medijima upotrebljavaju poznate, javne ličnosti, koje su uticajne osobe. Njihove reči mogu itekako da utiču na mlade, koji su podvodljivi, nemaju iskustva, a pritom su vrlo pogodni za prihvatanje tih pogrešnih stavova iznetih kroz govor mržnje“, objašnjava Biberović.\nBiberović ističe da je opasno i kada govor mržnje dolazi od političara i političarki, te da svi treba da radimo na njegovom smanjenju, jer su njegove posledice veoma loše, navodeći kao primer devedesete godine u bivšoj Jugoslaviji.\nPo njegovom mišljenju ovaj govor je u javnosti izuzetno teško iskoreniti i u potpunosti rešiti, ali da ga je moguće bar ublažiti.\n„Postoji širok spektar načina za smanjenje govora mržnje,a neki od njih su slanje poruke o značaju tolerancije, razvoju demokratije, poštovanje zakona, kao što je na primer Zakon o zabrani diskriminacije. Osim toga, kontinuirana, svakodnevna kampanja protiv govora mržnje, kampanja promocije uzajamnog poštovanja, ljubavi i, saradnje“, dodaje Biberović.\nUrban- in je početkom prošle godine realizovao projekat koji je upravo bio vezan za suzbijanje i smanjenje govora mržnje, uz podršku Saveznog ministarstva za ljudska prava, a Biberović kaže da je ta kampanja dala veoma dobre rezultate.\nRazne okolnosti u porodici, društvenoj sredini u kojoj deca odrastaju, mogu dovesti do toga da oni sve više koriste govor mržnje, pa čak i nasilje, kao njima važan oblik komunikacije.Psihologija mase postaje sve češći oblik društvenog izražavanja, protiv koga se treba boriti.\n“U srednje školedolaze deca koja su u većini slučajevaformirala stav o porodici, drugarstvu, društvenoj odgovornosti, svojim pravima, ali u manjem delu o obavezama. Dobro je što većina o tome ima pozitivan i ispravan stav. Međutim, postoji manji broj dece koja pribegavaju govoru mržnje i nasilju i sa njima se intezivno radi, a ona se vrlo brzo prepoznaju”, kaže pedagoški savetnik, pedagog u Školi za dizajn tekstila i kože u Novom Pazaru Nebojša Samčević.\nOn objašnjava da u kratkom vremenskom periodu u svom učeničkom dosijeu ova deca već imaju veliki broj izostanaka, loše ocene, kazne za neodgovorno ponašanje na času i van njega, kao i prijave od strane vršnjaka.\n“U srednjim školamapostoje timovi sastavljeni od nastavnika, zaposlenih, odgovornih učenika, kao i školskih policajaca, koji veoma brzo i efikasno reaguju na svaki oblik nasilja. Najvažnije je preventivno uočiti, delovati i smiriti situaciju. Nakon toga se obaveštavaju roditelji, pozivaju na sastanke zajedno sa decom, redovno se obaveštavaju od strane odeljenjskih starešina i pedagoško-pshološke službe. Naše đake učimo na časovima, učeničkom parlamentu, raznim radionicama i tribinama, u saradnji sa Кancelarijom za mlade, MUP-om, Centrom za socijalni rad, da nasilje i govor mržnje nisu rešenje već samo nastavak problema. Razgovori, posredovanje u sukobima i obaveštavanje relevantnih institucija je ono što škole mogu i treba da rade”, naglašava Samčević.\nOn smatra da bi mnoge probleme rešili boljom saradnjom između osnovnih i srednjih škola.\n“Pri upisu u srednje škole mi imamo uvid samo u uspeh učenika, ali ne i o njegovom ponašanju. Razgovori između učenika i pedagoško-psihološke službe su tajne i ne treba ih iznositi, ali moramo biti upozoreni sa kakvim oblicima ponašanja i kršenja moralnih normi se susrećemo, da bi na vreme bili upozoreni i odgovorili na eventualne problem”, zaključuje Samčević.\nStudentkinja srpske književnosti i jezika Anida Maljevac smatra da je kvalitetna komunikacija posrednikuspešnih međuljudskih odnosa, ali i da bilo koji aspekt govora mržnje jasno podrazumeva destrukciju istih.\n“Bilo da koren ovog problema potiče od lošeg modela u porodici, nekvalitetnog\nmedijskog sadržaja ili neprosvećenosti, mi studenti moramo uticati na svest o posledicama koje ova neadekvatna pojava nosi. Obrazovanje, intelektualno sazrevanje i kulturna svest uče nas o tome kako se bogatstvo sastoji od različitosti, te koliko su oblici diskriminacije i predrasuda odraz ograničenosti ljudskog pogleda”, kaže Anida, koja je i studentkinja-prorektorka Državnog univerziteta u Novom Pazaru (DUNP).\nOna podseća da je pokojni akademik Vladeta Jerotić često istocao da strah od nepoznatog i drugačijeg može da bude razumljiv, ali da bilo kakvo plasiranje mržnje prema nečemu što nam nije blisko zapravo oslikava primitivizam jednog društva.\n“Mislim da bi se i psiholozi složili da nehuman, agresivan napad na različitosti, u ovom slučaju verbalizovan, pokazuje i nesigurnost u sopstveni identitet”, dodaje Anida.\nOna tvrdi da se Studentski parlament DUNP aktivno trudi da utiče na prepoznavanje i suzbijanje govora mržnje.\n“Proteklih godina organizovali smo mnogo tribina i konferencija na kojima smo se direktno ili neposredno bavili ovom temom. Slušali smo izlaganja eminentnih stručnjaka iz oblasti prava, sociologije, psihologije, komunikologije, kulturologije, njihovu argumentaciju i analizu govora mržnje, te razmenjivali mišljenja o ovom problemu. Smatramo da svako od nas treba da takvu pojavu jasno i glasno osudi, što je prvi korak koji možemo da napravimo. Delovanjem kroz Studentski parlament i sami pozivamo na dijalog, ali i javno razmatrano uzroke, posledice i rešenja za ovu socijalnu devijaciju”, kazala je ona.\nDodaje da se studenti ovog univerziteta kao budući nosioci društva, trude da ojačaju zajednicu u kojoj žive i da se kao ljudi trude da čuvaju svoje i dostojanstvo drugih ljudi.\n“Naš zadatak je da nastojimo da obrazovanje pobedi primitivizam, da razumevanje nadjača predrasude i da svakog dana budemo sve bolji. Naš duh i entuzijazam upućuju ‘logos’ kao ‘reč, misao’ na dobro i pozitivno, a govor mržnje ne zanemarujemo, već svrstavamo u kategoriju lošeg i pozivamo na suzbijanje”, ističe na kraju razgovora ova mlada Novopazarka.\nProjekat “Stop govoru mržnje”, koji realizuje Udruženje građana Lokal medija plan iz Novog Pazara, sufinansiran iz Budžeta Republike Srbije- Ministarstva kulture i\ninformisanja. Stavovi izneti u podržanom medijskom projektu nužno ne izražavaju\nstavove organa koji je dodelio sredstva.\nPrethodni tekstKovid propusnice daju rezultate, ubrzana imunizacija\nSledeći tekstVladimir Marinković novi zamenik gradonačelnika


Ravnopravnost za sve građane - Glas Podrinja\nODRŽANA OBUKA ZAPOSLENIH U GU ZA FUK\nProteklog utorka u Gradskoj upravi, održana je obuka zaposlenih za finansijsko uravljanje i kontrolu. Program pod nazivom „ Investicija u ljude“ obavlja se sa ciljem podizanja učinaka svih zaposlenih. U pitanju je deo aplikacije finansijskog upravljanja i kontrole koji se odnosi na registar propisa i izradu registra pasoša indikatora, kao jednog od elemenata za merenje učinaka u radu lokalne administracije.\nPrema rečima gradonačelnika Šapca, Nebojše Zelenovića, FUK je utvrđivanje svih radnih procesa i procedura koji zahtevaju od svakog državnog službenika u gradu Šapcu da postupa na isti način, prema svakom.\n- To s jedne strane uvodi ravnopravnost za sve građane, ali i zakonitost i transparentnost u postupku. Ovo što radimo u Šapcu, treba da bude uvedeno u čitav javni sistem Republike Srbije. Treba da bude u državnoj administraciji, u svim lokalnim administracijama i javnim preduzećima, bilo da su gradska ili republička. Ono što sada radi Grad Šabac, a ne radi niko u Srbiji, treba da bude pravilo u postupanju za svaki deo javnog sektora, istakao je Zelenović i dodao da je cilj maksimalna ušteda.\n- Projekat treba da dovede do ušteda za naše građane prvenstveno u novcu, potom vremenu. Istovremeno, treba da dovede do ušteda i u novcu za javni sistem, pritom da taj novac nakon ušteda i kvalitetnog raspolaganja njime, završi prvenstveno u kapitalnim investicijama našeg grada. Verujem da je ovo ozbiljan pomak u poslovanju na koji smo obavezni, ako želimo da pristupimo EU, ali koji zapravo popravlja rad svakog javnog sistema države, istakao je Zelenović.\nKako kaže Slobodan Ilić, rukovodilac radne grupe za FUK prvo i osnovno što uvođenje sistema finansijskog upravljanja i kontrole u lokalnu administraciju podrazumeva, to je da će građani mnogo transarentnije moći da vide kako se troši gradski novac.\n-Čim se građani nalaze u situaciji da vide kako se odgovorno troše gradske pare, samim tim oni koji pružaju javne usluge, u obavezi su da o tom novcu vode računa na potpuno drugi način. Racionalnije, efikasnije i ekonomičnije. Ono što jeste jako bitno u čitavom ovom procesu je uređenje same lokalne administracije. Definišu se procedure i instuticionalizuje se lokalna administracija koja je u skladu sa najboljom praksom zemalja EU, istakao je Ilić i dodao da lokalna administracija postaje puni servis građana Šapca.\n-Samim tim što se sprovodi ovakva obuka, nastoji se da se podigne učinak svih javnih službenika u pružanju javnih usluga. Sve što se u takvim okolnostima sprovodi, dovodi do odgovarajućih ušteda i bržeg pružanja usluga građanima Šapca. To njima omogućava da ono za šta su zainteresovani što pre obave i posvete se drugim poslovima, zaključuje Ilić.


Poslanik AAK-a - Berisha: U policiji vlada nepotizam, ne može da se napreduje bez partijske knjižice | Info-ks.net\n19.05.2022 u 17:23\nPoslanik Alijanse za budućnost Kosova i predsjednik skupštinskog odbora za bezbjednost Beke Berisha, optužio je ministra unutrašnjih poslova Xhelala Sveçlu za nepotizam i dodao da u ovoj instituciji sve više ima partijske pripadnosti, a sve manje profesionalizma, prenosi Telegrafi.\nBerisha je ovo izjavio na današnjoj sjednici Skupštine na kojoj se govorilo o bezbjednosti na Kosovu.\n"Imali ste puna usta borbe protiv nepotizma i zarobljavanja države, mislim da niko ne može da bude unapređen u policiji, ako vam nije rođak i nije u punoj funkciji vaše politike. Policija počinje da se politizuje a ne profesionalizuje", izjavio je Berisha.\n"Ovu instituciju treba posmatrati kao prioritet u odnosu na druge jer bez bezbjednosti nema ekonomskog razvoja, nema funkcionisanja nijedne institucije i nema države. Iznošenje strategije nacionalne bezbjednosti Kosova u Skupštinu prioritet, kao i obezbjeđivanje uslova i naoružavanje ove vojske savremenim sredstvima", rekao je Berisha.\nBeke BerishaPolicija Kosovanepotizam\nSlučaj pod istragom Gradonačelnik Prizrena prijavio bivšeg poslanika zbog prijetnji\nUšteđevina Iz kuće poslanika Samoopredjeljenja ukradeno 50.000 eura u gotovini


Srpska narodna odbrana na proslavi 105 godina postojanja i slave Vidovdan poručila "Dogodine u Prizrenu" - Naši u svetu\nSrpska narodna odbrana na proslavi 105 godina postojanja i slave Vidovdan poručila “Dogodine u Prizrenu”\nObjavljeno 02/07/19 u 16:27\nČikago – Srpska narodna odbrana, jedna od najstarjih srpskih organizacija, organizovala je u Čikagu proslavu Vidovdana kao i 105 godina postojanja ove organizacije, u svečanoj sali Srpskog sabornog hrama u Čikagu. Bila je to i slava SNO.\nU kulturno umetničkom programu nastupila je operska pevačica iz Novog Sada, Slađana Sarić, koja sada živi u Čikagu, kao i glumci Srpskog pozorišta Mira Sremčević iz Čikaga koji su recitovali prigodne stihove.\nPrethodno je održana liturgija koju je služio vladika srednjezapadnoamerički novogračanički Longin, uz sveštenike Darka Spasojevića i Dobrivoja Milunovića.\n“1914 godine Mihajlo Pupin je osnovao Srpsku Narodnu Odbranu u Njujorku. Od tada do danas SNO radi a ciljevi su da pospeši srpsku zajednicu u Americi da očuvamo srpsku kulturu, tradiciju i jezik i da budemo uvek aktivni…. Danas smo imali čast da sa nama bude prota Voja Bilbija, koji je došao specijalno iz Haga da bude naš gost, a imali smo tu čast da ugostimo i počasnog govornika, profesora Miloša Kovića”.\nGoste u sali su pozdravili predsednik Srpske narodne odbrane Nebojša Živković, domaćin slave Dragan Vujošević kao i gosti, otac Voja Bilbija iz Holandije i profesor Filozofskog fakulteta u Beogradu Miloš Ković, koji je je bio i glavni govornik na događaju.\nPrisustvovali su istaknuti članovi srpske zajednice u Čikagu, Vlado Bjelopetrović, Pero Samardžija, Branko Tupanjac kao i Stevan Dokić iz Sabora krajiških Srba. Iz Majamija je doputovao advokat Nenad Milošević, predsednik tamošnje crkvenoškolske opštine Svetog Simeona Mirotočivog.\nOve sedmice, u četvrtak 4. jula se održava tradicionalni piknik na imanju manastira Nova Gračanica, a nedelju dana kasnije u Novoj Gračanici i manastiru Svetog Save počinje program tokom kojeg će biti održana proslava 800 godina autokefalnosti Srpske pravoslavne crkve.\nKako su nedavno javili Naši u svetu, a potvrdili u Eparhiji novogracanicko- srednjezapadnoamericka planiran je dolazak patrijarha Irineja.\nIzvor RTS, Srpska televizija\nČikagoOperska pevačicaSlađana SarićSrbi u SADSrpski saborni hram\nŠta nam to Microsoft sprema a da nije vremeplov? Svi smo zbunjeni…\nSad i zvanično: FSS traži novog sportskog direktora\nČikago grcao u suzama od smeha: Anđelka Prpić i predstava “Šta me snađe”…


Javni dug Bosne i Hercegovine za godinu porastao za 943 milijuna maraka - Radio Ljubuški\nJavni dug Bosne i Hercegovine za godinu porastao za 943 milijuna maraka\nJavni dug BiH na kraju prošle godine iznosio je 12 milijardi i 154 miliona KM. Od toga se na vanjski dug odnosi 8 milijardi i 662 miliona KM ili 71,27 posto, a na unutrašnji dug 3 milijarde i 491 miliona KM ili 28,73 posto, navodi se u Informaciji Ministarstva finansija BiH koju je usvojilo Vijeće ministara.\nU odnosu na 31. decembar 2019. godine, javni dug se povećao za 943,32 miliona KM ili 8,41 posto, od čega se vanjski dug povećao za 519,89 miliona KM ili 6,38 posto, a unutrašnji dug za 423,43 miliona KM ili 13,80 posto.\nU ukupnom stanju javne zaduženosti Federacija BiH učestvuje sa 51,14 posto, Republika Srpska sa 47,91 posto, državni nivo sa 0,52 posto, a Brčko distrikt sa 0,44 posto.\nKada se posmatra struktura vanjskog duga po kreditorima, najveće učešće imaju Svjetska banka – IDA i IBRD sa 30,74 posto, Evropska investiciona banka sa 23,20 posto, Međunarodni monetarni fond sa 10,48 posto, Evropska banka za obnovu i razvoj sa 7,16 posto i Pariški klub kreditora sa 6,29 posto, a što predstavlja 77,87 posto ukupnog stanja vanjskog duga.\nZa popločavanje nogostupa u Ulici kralja Zvonimira Grad izdvojio 89000 KM


IZ RS NOVE OPSTRUKCIJE: ĐUKANOVIĆU ZABRANITI POSJETU BIH I SREBRENICI | Hayat.ba\nAleksandar Raković, historičar, kazao je da bi Narodna skupština Republike Srpske trebala zabraniti predsjedniku Crne Gore Milu Đukanoviću službenu posjetu BiH i razmotriti da mu zabrani ulazak u RS i na taj način "onemogući da u Srebrenici izvede performans koji bi bio uvreda i za srpske i za bošnjačke žrtve".\nNavodi da bi trebalo preventivno djelovati i odmah mu zabraniti dolazak u Republiku Srpsku na neodređeno vrijeme tako da uopće ne treba razmišljati kako će dalje provocirati Srbe.\nSmatra da je Đukanovićeva izjava direktan i namjerno smišljen odgovor članu Predsjedništva BiH Miloradu Dodiku, koji se nedavno usprotivio njegovoj zvaničnoj posjeti BiH.\nOn je naglasio da Đukanovića, koji je izjavio da je njegov stav u vezi sa Srebrenicom jasan i da će, ako treba, svojim prisustvom pokazati “pijetet prema žrtvama tog genocida”, ne interesiraju žrtve i stradanja već samo vlastiti interes. Posjeta Đukanovića Srebrenici bila bi samo kazna i RS i Crnoj Gori, ali i svim Srbima, smatra Raković, piše Avaz.ba.\nNjega interesuje samo da dobije jeftine političke poene. Da na taj način priveže sebe još jednom za ekstremne krugove u NATO paktu i zapadnoj Evropi i da još jednom uperi prstom u Srbe – naveo je Raković.\nU svakom smislu, kaže Raković, treba spriječiti da Đukanović u Srebrenici obilježi neki svoj bizarni performans koji nema nikakve veze s osjećanjima.\nPrema njegovim riječima, trebalo bi preventivno djelovati i odmah mu zabraniti dolazak u Republiku Srpsku na neodređeno vrijeme tako da uopće ne treba razmišljati kako će dalje provocirati Srbe.\nOdluku o zabrani dolaska Đukanoviću treba donijeti ili Narodna skupština Srpske u paketu s odlukom o zaštiti vitalnog nacionalnog interesa u Republici Srpskoj ili Vlada RS kada bude imala saznanja o namjeri Đukanovića – istakao je Raković.


"Pijanim vozačima oduzimati trajno kola i dozvole" - NOVA portal\n„Pijanim vozačima oduzimati trajno kola i dozvole“\nHronika Autor:Milica Čule05. apr. 202118:58 > 00:23\nAgencija za bezbednost saobraćaja predložiće da izmene Zakona o bezbednosti saobaćaja predvide trajno oduzimanje vozačke dozvole i vozila nesavesnim vozačima. Oduzimanje vozila će biti sprovedeno u slučaju da je vozač pijan i ako nema vozačku dozvolu.\n„Licu koje upravlja vozilom sa više od dva promila alkohola u krvi ili bez položenog vozačkog ispita za makar jednu kategoriju vozilo će biti oduzimano. Policija će na licu mesta oduzimati vozilo od vozača, najpre privremeno, a po pravosnažnoj odluci i trajno. Vozilo će da bude oduzeto i ako njime ne upravlja vlasnik. Vozila će potom biti prodavana na aukciji, a novac će biti uplaćivan na račun Fonda za bezbednost saobraćaja. Od oduzimanja će biti izuzeta vozila koja su rentirana, odnosno ukradena“, piše u predlogu za izmenu Zakona o bezbednosti saobraćaja na putevima.\nProfesor Boris Antić sa Saobraćajnog fakulteta u Beogradu kaže da treba oduzeti auto kome ono sliži kao oružje.\n„Ako nekome ko počini krivično delo nožem se oduzima taj nož, ili pištolj, zašto ne bi mogao auto da se oduzme onome ko čini dela koja ugrožavaju druge. Dakle, ako auto postane neka vrsta oružja, treba mu ga oduzeti i može“, kaže Antić za Nova.rs.\nMilan Božović iz Komiteta za bezbednost saobraćaja kaže da je profesor Milan Vujanić to davno predlagao.\n„To je profesor Vujanić predlagao još pre 2009. godine. Do danas se to u Zakonu nije našlo“, kaže on za naš portal.\nPodsetimo, direktor Agecije za bezbednost saobraćaja, Duško Pešić je pre nekoliko dana izjavio da će se to odnositi na one nesavesne vozače koji se i pored kazni isto ponašaju.\nNovosadska policija evidentirala 320 saobraćajnih prekršaja\nSedmoro povređenih u saobraćajnim nesrećama\nKontrola u Nišu: Procesuiran 101 saobraćajni prekršaj\nNaveo je da je tokom osam godina u Agenciji bilo više od 8.000 vozača koji su sakupili 18 kaznenih poena i morali ponovo da prođu obuku, ali da je među njima bilo i 32 onih koji su do sada dva puta izgubili vozačku dozvolu.\n„Među onima koji su sakupili 18 kaznenih poena bilo je i 12 doktora nauka“, dodao je Pešić.\nUpozorio je da su kada je lepo vreme, tokom letnjih meseci, među najugroženijim učesnicima u saobraćaju pešaci, biciklisti i motociklisti. Pešić navodi da su tokom leta gotovo idelani uslovi za vožnju, ali da opet u tom periodu ima najviše stradalih u saobraćajnim nezgodama.\nKaže da najviše poginulih u saobraćajnim nezgodama vozači i putnici u putničkim vozilima, oko 45-46 odsto, da četvrtinu svih poginulih u saobraćaju čine pešaci, dok je svaki deseti poginuli motociklista.\nPešić je napomenuo da se vozači baš zbog dobrih uslova za vožnju opuste tokom letnjih meseci i upozorio da je veoma opasno kada vozači koriste mobilni telefon tokom vožnje, a naročito kada kucaju poruke.\nKaže da 36 odsto vozača koji su se sudarili sa motociklistima prvo navedu da ih nisu videli, kao i da 45 odsto motociklista nastrada u sudaru sa putničkim automobilima. Oko 36 odsto motociklista pogine u saobraćaju bez sudara odnosno zbog kolovoza ili usled izbeganja sudara, dodao je Pešić.\nDirektor ABS je apelovo na vozače da zbog lepšeg vemena i povećanog broj motociklista obrate više pažnje na njih u saobraćaju, da više koriste retrovizore i žmigavce. Sa druge strane, motociklisti su manje uočljivi, ali i često pretiču sa desne strane, gde ih vozači drugih vozila ne očekuju, dodao je Pešić. On je povodom nedavne nesreće u kojoj je poginuo dečak na koji je vozio rolere apelovao na roditelje da obrate pažnju gde njihova deca voze rolere, skejt i slično.\nPrekršajsaobraćajna policijaZakon o bezbednosti saobraćaja


Dvostruko slavlje za nove generacije trofejnog somborskog rvačkog kluba Radnički\nponedeljak, nov 04 2019\nPredvodnici novog talasa i uspeha somborskog Radničkog\n* Prve nedelje pretposlednjeg meseca u 2019 (3. novembr) je održan VI Međunarodni turnir Kup Mola i VI Kup Vojvodine u rvanju grčko-rimskim stilom\nRvači somborskog Radničkog su nastupili sa desetoricom takmičara i osvojili 5 medalja. Najuspešniji među njima bio je Srđan Todorović do 58 kg koji je sa 4 ubedljive pobede osvojio zlatnu medalju pobedivši u finalu svog klupskog rivala Nemanju Jančića kojem je time pripala srebrnu medalju. Dvostruko slavlje na podijumu za najtrofejniji somborski sportski kllub!\nSrđan Todorović na prvom mestu a Nemanja Jančić odmah do njega na podijumu\nSa dve pobede i porazom u finalu srebrnu medalju osvojio je i najmlađi takmičar Adrian Dobi do 22 kg. Bojan Kostić sa tri pobede i jednim porazom od reprezentativca Moldavije osvaja bronzanu medalju do 92 kg u uzrastu kadeta.\nBronzanu medalju osvojio je i David Mazinjanin do 38 kg. Bez plasmana ostali su Kristian Dobi, Milan Tolić, Milan Čeprnja, Aljoša Ilić, kao i Lazar Medić koji zbog povrede nije uspeo da nastavi takmičenje. Startovao je 121 takmičar iz 20 klubova i 5 zemalja: Moldavija, Bosna i Hercegovina, Slovačka, Rumunija i domaćin Srbija.\nPročitano 982 puta\nRvački klub Radnički Sombor,\nViše iz ove kategorije « Jovana Radmanović (KBS GALAKTIK Sombor) najbolja juniorka devetog kola RLV u boksu\tUbedljive rukometašice ŽRK Ravangrad za ponovno slavno somborskog rukometno sutra »


Za 30. rođendan pesma legendarnih pankera KBO! dobila novo ruho - NekiRok\nZa 30. rođendan pesma legendarnih pankera KBO! dobila novo ruho\nVeterani, sada već kultni domaći punk bend, KBO!, pre trideset godina objavili su pesmu čiji je tekst sastavljen samo od jedne reči – Kragujevac !!!\nMotiv pesme je isti, a poruka je još glasnija – Kragujevac je mesto dobre muzike !\nRazlog da se ponovo naštimaju gitare i nabaci osmeh je jednostavan – svima nam trenutno nedostaje puno toga, ali nas i dalje veže muzika, a dobre vibracije i dobra pesma su tu da nas na neki način podsete da iako smo trenutno odvojeni, da smo ipak i dalje svi zajedno i da mislimo jedni na druge.\nKragujevac je decenijama u nazad grad sa statusom kvalitetne, pop, rock i alternativne baštine, sjajan ambasador Šumadije ali i cele države. Generacijama se prenosi muzika i umetnost sviranja raznih instrumenata.\nPoslušajte poruku optimizma koju kragujevački muzičari šalju obradom pesme “Kragujevac” od KBO ! – a posvećenu svom gradu, svima koji u njemu žive, svima koji su u njemu svirali ili išli na koncerte i svima kojima će Kragujevac ponovo ustupiti velike i male bine sa kojih ćemo zajedno uživati u raznolikom programu, družeči se kao i do pre samo nekoliko meseci. Srećan Dan grada !!!


Republika / Petrović i Pankov obradovali osnovce!\npetak, 8. 11. 2019.| 23:52\nZvezdin tandem Njegoš Petrović i Radovan Pankov u toku popodneva družili su se sa školarcima i obradovali đake koji pohađaju Osnovnu školu "Veselin Masleša".\nNjegoš Petrović sa osnovcima\nPrvotimci Zvezde su se dva dana pred utakmicu 16. kola Superlige i gostovanja Javoru družili sa više stotina zvezdaša koji su ih dočekali s oduševljenjem.\nMališani su nestrpljivo čekali u redu da bi došli do svojih ljubimaca.\nPetrović i Pankov su ovom prilikom najmlađe zvezdaše darivali autogramima, fotografijama, ali i poklonima.\n- Fudbalski klub Crvena zvezda se ovom prilikom zahvaljuje svim zaposlenima u Osnovne škole "Veselin Masleša“ koji su učinili sve da i osnovci i fudbaleri uživaju- navodi se na sajtu šampiona Srbije.\nSrbija Sport Beograd Fudbal FK Crvena zvezda Njegoš Petrović Radovan Pankov\nProblemi za Dejana Stankovića: Dvojica povređenih na dan "večitog" derbija!


Izvor: Capital.ba, 12.Sep.2019, 10:39\nPODGORICA, U Podgorici su otvoreni treći EU-Western Balkans Media Days, treća godišnja konferencija o medijima u regionu koja se održava pod pokroviteljstvom Evropske komisije i Komesarijata za proširenje. Konferenciji prisustvuje više stotina novinara s područja regiona Zapadnog Balkana, ali i novinara koji izvještavaju o regionu iz Brisela. Dosadašnji komesar za proširenje Johannes Hahn iako je bio najavljen ne prisustvuje konferenciji zbog promjena u sastavu Evropske komisije >> Pročitaj celu vest na sajtu Capital.ba << i obaveza koje ima u tom sektoru. On se konferenciji objavio video porukom putem koje je poručio kako je sloboda medija i medijska situacija na Balkanu veoma važna za proces proširenja, ali i da je cijeli proces od krucijalnog značaja za region. Uz Hahna na početku konferencije prisutnima se obratio i ministar za kulturu Crne Gore Aleksandar Bogdanović koji je poručio kako nijedan napad na novinare ne smije ostati neriješen. Bogdanović je također najavio da će njegova zemlja nastaviti raditi na razvoju medija, ali i zakonodavstva koje će ići u istom smjeru kao i razvoj medija. Christian Danielson, generalni direktor Direktorata za proširenje, u pozdravom govoru je naveo sve ono što EU preko Komisije radi na procesu proširenje, a posebno u oblasti vladavine prava. Konferencija se nastavlja danas radnim panelima, dok će sutra po prvi put biti održan panel na kojem će govoriti zajedno ministri iz regiona i novinari. Чланак Konferencija EU-Western Balkans Media Days otvorena u Podgorici се појављује прво на INFORMACIJA JE KAPITAL - Capital.ba.\nCentar savremene politike / European Western Balkans, u okviru projekta „Civilno društvo za unapređenje pristupanja Srbije Evropskoj uniji“ koji sporovodi Beogradska otvorena škola (BOŠ) uz podršku Kraljevine Švedske, objavio je izveštaj iz senke „Stanje demokratije u Srbiji 2019“. Članak...


Revanš četvrtfinala Kupa BiH: RK Gračanica – RK Bosna Centrotrans – Visoko.ba\nRevanš četvrtfinala Kupa BiH: RK Gračanica – RK Bosna Centrotrans\nU srijedu, 25. aprila od 20 sati, u Gračanici se igra revanš utakmica četvrtfinala Kupa Bosne i Hercegovine za rukometaše, između RK Gračanica i RK Bosna Centrotrans Visoko.\nU prvoj utakmici odigranoj 11. aprila u Visokom slavila je naša ekipa rezultatom 25:23, nakon što je gubila na poluvremenu, ali i krajem utakmice propustila priliku da na revanš u Gračanicu otputuje sa “većom zalihom”.\nNakon što je RK Bosna Centrotrans ostvario niz od 5 utakmica bez poraza u prvenstvu i kupu, uslijedila su dva teška poraza, prvo od Borca u Visokom, a potom i u Maglaju. S druge strane, RK Gračanica nakon utakmice u Visokom nastavio je da niže pobjede u Prvoj ligi F BiH – grupa sjever, te je praktično već odavno osigurao povratak u Premijer ligu za rukometaše naredne sezone.\nU prvoj utakmici u Visokom mogli smo vidjeti da RK Gračanica ima dobro posložen tim na svim pozicijama, da igraju izuzetno jaku odbranu, dok se unutar ekipe izdvajaju reprezentativni golman Ahmetašević te bivši reprezentivac Damir Doborac, koji je i u 37. godini pravi vođa i “mozak” ove ekipe.\nKada spominjemo RK Gračanica, vrijedi napomenuti da je ovaj klub, osnovan 1956. godine, svoj najveći uspjeh zabilježio u sezoni 2000/2001. kada je osvojio svoju jedinu titulu prvaka Bosne i Hercegovine te u dva navrata imao priliku da učestvuje u evropskim takmičenjima.\nS druge strane, naš tim iako uzdrman sa dva poraza u nizu, ipak i dalje ima jasne ambicije za prolazak u Final 4 Kupa Bosne i Hercegovine. Sigurno je da RK Bosna Centrotrans Visoko u Gračanici čeka teška utakmica, no upravo to su prilike kada se pokazuje pravi karakter ekipe i njen istinski kvalitet.\nNadamo se da će utakmica između dva stara sportska rivala, kao i navijanje, proći u fer i sportskom duhu te da će na kraju u Final 4 proći ekipa koja pokaže više na terenu.\nUpravni odbor i svi navijači bez obzira na posljednja dešavanja pružaju punu podršku igračima RK Bosna Centrotrans te se nadamo da ćemo poslije utakmice ipak biti u prilici da zajedno proslavimo prolazak u Final 4.\n← Nihad Mujić napokon u trenažnom procesu\nEmin Šarak se plasirao na državno takmičenje iz Informatike →\n(FOTO) TKD Bosna Visoko: 130 članova polagalo za više pojaseve


Vesti Autor:N1 Beograd, Dimitrije Đurić17. maj. 202209:31 > 09:3810 komentara\nPosle jučerašnje serije dojave o podmetnunim bombama u više od 100 škola u Beogradu, reporter N1 iz Osnovne škole "Kneginja Milica" na Novom Beogradu javlja da se u toj školi nastava danas odvija normalno, što nije slučaj sa školama u kojima kontradiverzione ekipe nisu završile preglede. Darko Eger, direktor te škole i član aktiva osnovnih škola na Novom Beogradu za N1 kaže da su pregledi osnovnih škola na toj opštini pri kraju, ali da veći deo srednjih škola još nije pregledan.\nNa pitanje kakve su procedure propisane pošto su u pojedinim školama deca bila u dvorištu dok je trajao pregled, on je rekao da svaka škola za sebe uređuje proceduru u hitnim situacijama jer su i objekti škola različiti i da se deca šalju van dvorišta ako za to postoji mogućnost.\nOn je objasnio i kako izgleda sam pregled kontradiverzionih ekipa koje dolaze u sastavu od dvoje – troje ljudi. Neke imaju pse, a neke senzore i tokom pregleda otvaraju svaku prostoriju i ormarić. „Pripadnici MUP-a bili su izuzetno detaljni, svaki ormarić i svaku klupu su gledali“, rekao je Eger.\nDodaje da sama procedura provere dugo traje jer su u pitanju velike kvarature škola, neke imaju i do 10.000 kvadrata. „Obiman posao je proći to s dva-tri čoveka i naravno da je trajalo dugo“, rekao je Eger.\nNa pitanje kako nadoknaditi izgubljene časove, on kaže da izgubljenih časova ni nema jer su one škole koje nisu mogle da imaju časove prešle na onlajn model. „Mi nismo skoro ništa izgubili, samo prvi čas koji je nadoknađen“, rekao je Eger o stanju u školi čiji je direktor.\nbombedojavaNovi Beogradrat u Ukrajiniškole\nNa Kosovu uhapšeno osam pripadnika organizovane kriminalne grupe


Želite li kupiti zemljište na najvećem nalazištu nikla u centralnoj Evropi? » SEEbiz.net\n/ Želite li kupiti zemljište na najvećem nalazištu nikla u centralnoj Evropi?\n24.04.2013. Autor: Redakcija Želite li kupiti zemljište na najvećem nalazištu nikla u centralnoj Evropi?\n“Ako se bavite rudarstvom, ovo je izvanredna prilika za vas da jednostavno obezbijedite lokaciju koja može da služi kao odskočna daska i centrala za sve buduće istraživačke i eksploatacione aktivnosti”, navodi se na sajtu vardiste.com\nInteresuju vas razne priče o lokaciji gdje se nalazi najbogatije nalazište nikla u centralnoj Evropi? U slučaju da su to za vas potpune novosti, procjenjuje se da se u navedenom području nalazi više od 267 miliona tona nikla. Da biste pronašli detaljnije informacije o navedenoj činjenici, ukucajte u Google Vardište nikl i pojaviće se više članaka koji o tome detaljno govore. Svi se slažu, bez rezerve, da je to bogato nalazište nikla (kobalta i zlata također?), ali postoje određene prepreke koje se moraju savladati prije nego što se krene sa eksploatacijom.\nPostoji opozicija ekoloških organizacija i pojedinaca koji su zabrinuti o negativnom utjecaju eksploatacije na životnu sredinu. Navodi se podatak da će se u radijusu od 100 kilometara uništiti sva, do sada netaknuta priroda. Ipak, obezbijeđena je podrška lokalnih vlasti i samo je pitanje vremena prije nego što se nastavi sa daljnjim istraživanjima.\n“Sigurno se već pitate zašto bi neko utrošio vrijeme da sastavi ovaj jednostavan sajt? Eto desilo se da ja prodajem lijepo parče zemlje u samom centru Vardišta, nekoliko hektara da budem precizniji. Nešto od raspoloživog zemljišta je locirano odmah pored rijeka Rzava i Jablanice”, kažu na sajtu vardiste.com.\nZašto biste vi bili zainteresovani?\nAko se bavite rudarstvom, ovo je izvanredna prilika za vas da jednostavno obezbijedite lokaciju koja može da služi kao odskočna daska i centrala za sve buduće istraživačke i eksploatacione aktivnosti. Takođe, kupovina ove lokacije bi mogla da posluži i kao izvanredno motivaciono sredstvo da se i ostatak lokalnog stanovništva zainteresuje za saradnju.\nUkoliko ste investitor, pokušajte zamisliti koliko će vrijednost ovog zemljišta da se uveća odmah nakon objave da se nastavlja sa istraživačkim aktivnostima. Sada je pravo vrijeme za kupovinu! Ukoliko ste pripadnik neke od specijalnih interesnih grupa koje su zabrinute o potencijalnom negativnom utjecaju na prirodu i životnu sredinu, pokušajte da zamislite koliko bi vaš utjecaj porastao time što biste postali zakonski vlasnik nekoliko ključnih lokacija koje se nalaze u centru svih zbivanja! Za vašu organizaciju koja eventualno broji nekoliko hiljada članova, skromna donacija od nekoliko eura po članu bi vas učinila vlasnikom jedne od najljepših prirodnih lokacija opisanih u djelima naših najvećih književnika i pjesnika.\n“Ja lično nisam emotivno opredijeljen što se tiče kupca i njegovih planova. Iskreno bih volio da mogu lično da uživam u istinski prelijepoj prirodi tog regiona, ali loši ekonomski uslovi i trajno pogoršanje moje lične finansijske situacije su me na to prisilili. Prodajem kupcu sa najboljom ponudom!”, navodi se na pomenutoj stranici. “Sve lokacije su upisane u zemljišne knjige na ime jednog vlasnika!”\nZa dodatne informacije možete se obratiti na donjevardiste@gmail.com\nPrethodni članciStiže evropska reciklažna revolucija: Pogrešno je štedjeti na osoblju umjesto na materijalu i energijiMostar: “Uborak” prekida prijem otpada, ispunjen kapacitet deponijeTuzla 7 i Stanari krše pravila EU?!Let’s do it: Prvi put, prikupljeni otpad, umjesto na deponiju, ide na reciklažu Oznake za vijest\nBosna i Hercegovina, ekologija, ekonomija, nikl, okoliš, Vardište, zaštita okoliša


Grad Pančevo projektom obezbedio sredstva za kupovinu 13 kuća i stanova za porodice iz ranjivih grupa -\n19. jula 2021.0147\nDragana Kuprešanin, zamenica gradonačelnika Pančeva, prisustvovala je ceremoniji uručenja ugovora o donaciji za sprovođenje projekta socijalnog stanovanja i aktivne inkluzije, Grad Pančevo kao jedan od 19 gradova i opština izabranih na konkursu EU SHAI.\nOvim ugovorom poboljšani su uslovi stanovanja za 13 porodica iz ranjivih grupa: žene žrtve porodičnog nasilja, osobe sa invaliditetom i lokalno stanovništvo.\nBudžet projekta iznosi 393.936 dolara, a od vrednosti ugovora grant iznosi 330.906,24 dolara, dok se ostatak od 63.029,76 dolara obezbeđuje kroz sufinansiranje iz budžeta Grada Pančeva.\nSvečanosti su prisustvovali Nj.E. ambasador Sem Fabrici, šef Delegacije EU u Srbiji, Tomislav Momirović, ministar građevinarstva, saobraćaja i infrastrukture, prof. dr Darija Kisić-Tepavčević, ministarka za rad, zapošljavanje, boračka i socijalna pitanja, Jadranka Joksimović, ministarka za evropske integracije, gradonačelnici i predsednici 19 opština izabranih za implementaciju projekata socijalnog stanovanja i aktivne inkluzije i menadžeri projekata, Mikela Telatin, direktorka, UNOPS Srbija, Mirjana Maksimović, programska menadžerka, Delegacija EU u Srbiji, članovi Upravnog odbora Programa, članovi tima Programa i predstavnici EU info centra.\nProgram „Podrška Evropske unije socijalnom stanovanju i aktivnoj inkluziji” (EU SHAI) osmišljen je da poboljša primenu politika socijalne inkluzije u Srbiji i obezbedi održiva stambena rešenja praćena merama aktivne inkluzije za najugroženiju populaciju.\nNacionalni partneri i korisnici Programa su Ministarstvo građevinarstva, saobraćaja i infrastrukture, Ministarstvo za rad, zapošljavanje, boračka i socijalna pitanja, Ministarstvo za evropske integracije.\nPosebno ciljane grupe pripadaju osetljivoj populaciji u riziku od siromaštva, kao što su: pripadnici romske nacionalne manjine, žene žrtve porodičnog nasilja, mladi koji izlaze iz hraniteljskih porodica, osobe sa invaliditetom i druga izuzetno ugrožena lica koji žive u neadekvatnim stambenim uslovima.\nProgram, zasnovan na nacionalnim i međunarodnim okvirima, doprinosi ispunjavanju kriterijuma za pristupanje Evropskoj uniji u poglavlju 19, koje se odnosi na socijalnu inkluziju, i poglavlju 23 koje pokriva osnovna prava, zajedno sa postizanjem ciljeva održivog razvoja Ujedinjenih nacija.\nPredsednik Opštine Kovačica Jaroslav Hrubik obišao radove na sportskoj hali u Crepaji\n26. februara 2021.0180\n28. januara 2019.0551\n10. maja 2019.0739\n1. avgusta 2021., 09:06


Ruski akademik Јelena Guskova izjavila je da je 1999. godina pokazala da je Srbija zapravo tada branila Rusiju, da je branila granice pravoslavlja i slovenstva, te da je samim tim, Srbija ratovala da Rusija postane svjesna svoje uloge u savremenom svijetu.\n"Tek poslije 20 godina izgleda da je Rusija nešto shvatila", rekla je Guskova na konferenciji pod nazivom "Mir i napredak umesto ratova i siromaštva", koja je organizovana u Domu Vojske u Beogradu povodom 20 godina od NATO agresije na SR Јugoslaviju.\nGuskova je navela da je od početka NATO bombardovanja Rusija pokušavala da podrži SRЈ diplomatskim sredstvima, ali da nije mogla u toj podršci da ode predaleko jer je iščekivala pomoć od Zapada i MMF-a, prenosi "Sputnjik".\nPrema njenim riječima, tokom dva najteža mjeseca za Balkan, stav Rusije se mijenjao u više navrata.\n"Vrlo brzo su u Moskvi i drugim gradovima zabranjeni protesti pred stranim ambasadama, a vladala je ideja da Rusija ne treba da bude uvučena u rat. Čak je u jednom trenutku Boris Јeljcin telefonirao Bilu Klintonu i rekao da postoji želja unutar Dume da se Beogradu isporuči oružje koje bi onemogućilo pilotima NATO-a da izvršavaju borbene operacije", rekla je Guskova.\nOna je ocijenila da je uloga nekadašnjeg ruskog premijera i sprecijalnog predstavnika za Kosovo i Metohiju Viktora Černomirdina bila izdajnička.\nGuskova je istakla da se Vojska SR Јugoslavije u tom periodu proslavila nevjerovatnim herojstvom i da NATO nije slomio njenu borbenu gotovost.\n"Ljudi nisu posrnuli i nisu se borili protiv vlasti Slobodana Miloševića. Plan NATO-a je propao, patriotizam celog naroda je pobedio. NATO nije odneo vojnu pobedu, a generali Alijanse nisu uspeli da objasne kako je vojska Јugoslavije uspela da očuva svoje resurse", rekla je Guskova.\nOna je ocijenila da su, međutim, uspjeli u nečem drugome, a to je da Srbiji nametnu svoje uslove - oblik političkog uređenja, saradnju sa EU, ali i sa Haškim tribunalom.\nЈelena Guskova Srbija Rusija\nPromocija knjige o generalu VRS\nGuskova: Rusija Ratka Mladića smatra junakom\nJELENA GUSKOVA ZA ATV: U Moskvi se zna za Republiku Srpsku!\n"1 na 1" Jelena Guskova: O genezi Balkanskih sukoba\n131 glasova 14%


Policija blokirala migrante u talgo vozu za Bihać\nsrijeda, 24 Oktobar 2018 00:00\nNa željezničkoj stanici u Bihaću policija je jutros blokirala talgo voz koji je rano jutros stigao iz Sarajeva, u kojem su uglavnom migranti, te ne dozvoljava iskrcavanje. Klix.ba saznaje da je policija blokirala i prolazak autobusa u USK koji voze migrante.\nU vozu se, kako saznajemo, nalazi više od 90 migranata koji su doputovali iz Sarajeva.\nGlasnogovornica MUP-a USK Snežana Galić kazala je za Klix.ba da je nakon jučerašnjeg sastanka s ministrom sigurnosti BiH Draganom Mektićem policija dobila naredbu da onemogući kretanje migranata prema USK, te da je u toku sastanak operativne grupe za nadzor nad migrantskom krizom nakon koje će biti poznato više informacija.\nPolicijski komesar USK jučer je nakon sastanka rukovodstva policije u Unsko-sanskom kantonu i državnog ministra sigurnosti kazao da će policija blokirati svaki pokušaj dolaska migranata u Bihać. Podsjetimo, u Bihaću i drugim gradovima Krajine trenutno se nalazi više od 10.000 migranata koji čekaju i nadaju se da će u jednom trenutku moći preći granicu i domoći se Evropske unije.\nProcitano 184 puta\nPorezna uprava FBiH u 2018. naplatila više od pet milijardi KM jav…\nMentalno zdravlje u BiH i dalje je tabu: Borba protiv trauma


Strukturalni dijalog da promijeni format učesnika – mojKontakt portal – Radio Televizija Kontakt\n“Organi pravosuđa primjenjuju zakone u BiH, a predstavnici Visokog sudskog i tužilačkog savjeta /VSTS/ BiH, Suda i Tužilaštva BiH nisu tu da brane svoje lične ili grupne interese, već treba da se organizuju onako kako zakonodavac u skladu sa evropskim standardima i pravilima treba da uredi cijeli sistem”, rekao je Radojičić novinarima u Banjaluci.\nOn je podsjetio da unutar BiH nema političke saglasnosti u vezi sa pravcima promjena u pravosuđu BiH, jer Srpska ima vrlo različita mišljenja u vezi s tim šta treba da radi Sud i Tužilaštvo BiH, VSTS BiH, entiteti i nivo BiH.\n“Tu postoji veliki nivo neslaganja i mislim da će trebati prilično vremena da se napravi, ako bude uopšte moguće, dogovor o novom sistemu pravosuđa u BiH”, istakao je Radojičić.\nRadojičić je napomenuo da Srpska insistira na krupnoj reformi pravosuđa u BiH, koja se ne može riješiti kozmetičkim premještanjem nekoliko članova u jednom ili dva zakona.\nOn je podsjetio da je jedna od primjedbi Republike Srpske bila da su u samom strukturalnom dijalogu prenaglašenu ulogu dobili predstavnici institucija Suda, Tužilaštva BiH i VSTS-a BiH, koji bi trebalo da budu objekat i predmet promjena.\n“Zbog njih je u najvećoj mjeri i započela sva `gužva` u vezi sa pravosuđem u BiH prvo zbog uspostavljanja, a zatim i funkcionisanja i načina njihovog rada”, zaključio je Radojičić.\nU Banjaluci je 11. i 12. novembra održana šesta runda strukturalnog dijaloga o reformi pravosuđa između BiH i EU.\nStiže tim iz Brisela


Tanjug 23. septembra 2020. 18:22\nBEOGRAD – Danas je u Legatu Čolaković-Zorić u Beogradu počeo prvi hakaton za devojčice koji Asocijacija za afirmaciju žena (AFA) sprovodi u saradnji s Ministarstvom trgovine, turizma i telekomunikacija i Telenorom sa ciljem da doprinese promociji i većem interesovanju devojčica za prirodne nauke i profesije budućnosti.\nKako se navodi u saopštenju Afe, u takmičenju će učestvovati 50 devojčica iz cele Srbije raspoređenih u 10 timova. Sa učesnicama će zajedno raditi mentorke iz različitih kompanija i kroz praktičan rad će pokušati da dođu do najinovativnijih rešenja za smanjenje rodnog jaza u nauci i tehnologiji.\nProglašenje pobedničkog tima biće 24. septembra u bašti hotela Metropol.\nPartner Hack#teen projekta, kompanija Telenor, podržava i inicira projekte koji kreiraju digitalna rešenja, sa jasnim ciljem prevazilaženja aktuelnih društvenih izazova Srbije, dodaje se u saopštenju.\nHack#teen – prvi hakaton za devojčice, predstavlja deo inicijative More girls in STEM koja radi na osnaživanju i inspirisanju narednih generacija devojčica i devojaka u oblasti nauke, tehnologije, inženjerstva i matematike kako bi bile pođednako zastupljene u tehnološkim poslovima budućnosti i učestvovale u kreiranju nove, digitalne civilizacije.\nProblem koji je i Telenor prepoznao jeste da neiskorišćavanje ovih mogućnosti može dovesti do velikih razlika i digitalne diskriminacije, jer će 50 odsto poslova koje danas obavljaju žene u narednih pet godina preuzeti veštačka inteligencija, prema prognozama sa prošlogodišnjeg Svetskog ekonomskog foruma, kaže se u saopštenju.


PREDLOG ZAKONA O INSPEKCIJSKOM NADZORU BIĆE RAZMATRAN NA SEDNICI SKUPŠTINE 1. APRILA 2015.\nMinistarka državne uprave i lokalne samouprave Kori Udovički najavila je u razgovoru sa delegacijom Evropske banke za obnovu i razvoj da će se Predlog zakona o inspekcijskom nadzoru naći 1. aprila na redovnom skupštinskom zasedanju, uz podsećanje na to da su njegovo usvajanje najviše tražili privrednici.\nKako bi se prikupila sredstva za implementaciju ovog zakona, organizovaće se i donatorska konferencija, navela je ona i istakla potrebu da se poveća učešće malih i srednjih preduzeća u javnim nabavkama.\nDirektor EBRD u Srbiji Mateo Patrone rekao je da ta banka sprovodi aktivnosti na poboljšanju uloge i konkurentnosti privatnog sektora, posebno u agrobiznisu, sektoru malih i srednjih preduzeća, ali i bankarskom sektoru.\nEBRD, kako je naglasio, podržava i proces privatizacije, produbljivanje finansijskog posredovanja i poboljšanje energetske efikasnosti.\nU okviru Programa za razvoj inovacija i preduzeća zapadnog Balkana, u Srbiji je počeo sa radom Fond za podršku daljeg rasta preduzeća (Enterprise Expansion Fund - ENEF), ukupne vrednosti 77 miliona evra, koji je namenjen za finansiranje pre svega srednjih preduzeća, koja imaju veliki potencijal za rast.\nEBRD realizuje i "Program podrške MSP u Srbiji". Ovaj projekat je finansiran iz pretpristupnih fondova (IPA) Evropske unije, a sprovode ga Evropska banka za obnovu i razvoj, pri čemu je glavni partner Ministarstvo privrede.\nIzvor: Press služba Vlade Republike Srbije, 25.03.2015.


Stanari zgrade dobili milionski račun za prazno sklonište – Nadlanu.com\nStanari zgrade dobili milionski račun za prazno sklonište\nObjavljeno 3. mar 2014. / 22:29:52\nJedna obična zgrada u naselju Grbavica, u širem centru Novog Sada, nedavno je dobila nešto po čemu će se razlikovati od drugih. Njenim stanarima, naime, stigao je račun za struju od čak 29 miliona dinara! Utrošena je u januaru u skloništu u kojem se struja, od kad je zgrada useljena, ne troši?!\nOvakav račun, međutim, kako objašnjavaju u “Elektrodistribuciji Novi Sad” nije namenjen stanarima samo ove zgrade, već je na njemu prikazana kompletna zajednička potrošnja svih skupština stanara u Novom Sadu.\n– Kako je moguće da nam se na jednom od tri brojila pojavila potrošnja od jednog kilovata, kad je to brojilo pod katancem, koji je zavaren – objašnjava S. K. predsednik Skupštine stanara ove zgrade. – Ova potrošnja se prikazuje na računu koji nam dostavlja “Informatika”, a ja sam želeo da vidim i račun koji “Informatici” dostavlja EPS, kako bih video gde je razlika nastala, i kako nam “Informatika” u stvari obračunava potrošnju.\nKad je Skupštini stanara stigao račun iz EPS, dodaje naš sagovornik, imali su šta i da vide.\n– Bio sam u najmanju ruku zaprepašćen kad sam video da je račun 29 miliona dinara – kaže S. K. – Kasnije su mi, posle šest odlazaka na različite “adrese”, objasnili da je to greška, i da račun mogu da pocepam. Pitam se, međutim, kako je moguće da na dva računa imamo apsolutno iste podatke, osim primaoca, i konačnog iznosa, a i kako smem da “zanemarim” takav račun. Obratio sam se i nadležnom ministarstvu, ali, do sada, a prošlo je više od nedelju dana, nikakav odgovor nisam dobio. Žao mi je što se ovako nešto dogodilo, i nadam se da će ovaj naš primer poslužiti ostalim građanima, da povedu računa, šta u stvari plaćaju.\nU “Elektrodistribuciji Novi Sad”, međutim, objašnjavaju da kupac električne energije može imati više mesta potrošnje za koja se izdaju zasebni računi.\n– Informacija o ukupnom zaduženju za utrošenu električnu energiju na svim mestima potrošnje iskazuje se na jednom od računa, a u konkretnom slučaju radi se o zaduženju za kupca JKP “Informatika” – Objedinjena naplata – kažu u Elektrodistribuciji.\n– Pomenuti iznos od 29 miliona dinara se odnosi na ostvarenu potrošnju tokom januara 2014. godine, za 6.157 mesta potrošnje, za koja se vrši naplata utrošene električne energije, za zajedničku potrošnju u zgradama, putem “JKP Informatika”.\nMetodologija kojom se ukupno zaduženje iskazuje na jednom od računa omogućava kupcu, u ovom slučaju “Informatici”, da ima jasan uvid u zaduženje za sva njegova mesta potrošnje – kažu u “Elektrodistribuciji Novi Sad”. – Ova potrošnja iskazuje se na posebnom delu računa sa tekstom “Stanje duga za sva merna mesta”.


BANJALUKA – U Kompenzacioni fond Republike Srpske i Fond solidarnosti za obnovu RS od početka pandemije se slilo 237,2 milion maraka, od čega je potrošeno 227,6 miliona, najviše za oporavak zdravstva i privrede.\nKako su za CAPITAL istakli u Ministarstvu finansija Republike Srspke u prošloj godini je iz Budžeta RS preneseno 166,9 miliona KM u pomenuta dva fonda.\nPored toga, ove godine je iz Budžeta za iste fondove uplaćeno 65,2 miliona maraka, od planiranih 90 miliona KM.\n„Osim iz Budžeta Republike Srpske, Fond solidarnosti je u proteklom periodu finansiran i uplatama na dobrovoljnoj osnovi, koje su od izbijanja pandemije, sve do posljednje dobrovoljne uplate u novembru prošle godine, iznosile 5,1 milion maraka“, pojasnili su u Ministarstvu.\n„Iz Kompenzacionog fonda Republike Srpske i Fonda solidarnosti za obnovu Republike Srpske je za sanaciiju i ublažavanje posljedica koronavirusa isplaćeno 227,6 miliona KM. Prošle godine je isplaćeno 180,6 miliona maraka, a od počekta ove godine još 47 miliona KM“, pojasnili su u Ministarstvu.\nNovac dobilo zdravstvo, privreda, udruženja, opštine…\nSredstvima Kompenzacionog fonda u 2020. godini su podržani privreda u iznosu od oko 27 miliona maraka, zdravstvo sa 19,3 miliona KM i Institut za javno zdravstvo sa 1,8 miliona KM.\nZa dezinfekciona sredstva za škole iz istog fonda lani je izdvojeno 1,8 miliona KM, za refundaciju turističkih vaučera 1,3 miliona maraka, a za poljoprivredu i stočarstvo 9,9 miliona KM.\nSredstvima Fonda solidarnosti su lani podržana udruženja iznosom od 296.100 KM, dok je za jednokratnu pomoć zdravstvenim radnicima i policajcima potrošeno 18,3 miliona maraka. Opštine su dobile 30,4 miliona KM.\nZa zdravstvo su i iz tog fonda prošle godine izdvojena sredstva u iznosu od 25,7 miliona, za “Vode Srpske” 372.752 KM, a za pomoć Kostajnici i Kozarskoj Dubici dato je 400.000 KM. Privreda je podržana sa 43,6 miliona maraka.\nKada govorimo o isplatama u ovoj godini, iz Kompenzacionog fonda je za privredu dato 3,4 miliona maraka, za zdravstvo 36,4 miliona maraka, dok je u Fond za zapošljavanje isplaćeno šest miliona maraka. Dezinfekciona sredstva za škole koštala su preko pola miliona maraka, a refundacija turističkih vaučera 814.421 KM.\nTagovi: fond solidarnostikompenzacioni


Tramp: Članice NATO-a moraju da povećaju izdvajanja za odbranu | Analitika - Informativni Portal\nPredsjednik SAD-a poručio\nTramp: Članice NATO-a moraju da povećaju izdvajanja za odbranu\nAmerički predsjednik Donald Tramp pohvalio je danas članice NATO-a zbog povećanja njihovih finansijskih doprinosa Alijansi, ali ih je i pozvao da izdvajaju još više sredstava, navodeći da SAD i dalje imaju disproporcionalan udio u troškovima odbrane Evrope.\nObjavljeno: 02. 04. 2019 - 23:00 Promjenite veličinu teksta: A A A\nFoto: Tanjug/AP, Evan Vucci\nTramp, koji je ranije nagovijestio da bi mogao da povuče SAD iz Alijanse ako njene članice ne povećaju znatno svoja izdvajanja za odbranu, izdvojio je Njemačku kao zemlju koja nije u dovoljnoj mjeri povećala finansijske doprinose.\n"Njemačka ne plaća svoj dio. Imam simpatije prema Njemačkoj, ali oni ne plaćaju koliko bi trebalo. Mi plaćamo veliki dio troškova NATO-a koji u osnovi štiti Evropu", rekao je Tramp.\nOn se danas u Bijeloj kući sastao ss generalnim sekretarom NATO-a Jensom Stoltenbergom, koji boravi u Vašingtonu povodom obilježavanja 70. godišnjice osnivanja alijanse.\n"Radimo zajedno na tome da neki od naših saveznika počnu da plaćaju svoj dio. U nekom trenutku, to će morati da bude povećano", rekao je Tramp novinarima pred Stoltenbergom.\nStoltenberg je zahvalio Trampu na njegovoj "snažnoj posvećenosti NATO-u" i na tome što podstiče članice alijanse da povećaju izdvajanja.\nFinansijska izdvajanja 29 članica NATO-a, koja su bila smanjena po okončanju Hladnog rata, počela su da se povećavaju od 2014. godine, prije nego što je Tramp postao predsjednik SAD-a.\nPoslije ruskog pripajanja ukrajinskog poluostrva Krim, članice su se dogovorile da povećaju budžete za odbranu i da do 2024. godine počnu da izdvajaju dva odsto bruto domaćeg proizvoda (BDP) za troškove odbrane. SAD troše oko 3,4 odsto BDP-a na odbranu.\nNjemačka je na meti Trampa jer sada planira da troši 1,5 odsto BDP-a do 2024. godine. Otkako je Tramp postao predsjednik SAD-a, ostale članice NATO-a povećale su budžete za odbranu za 41 milijardu dolara.\nTagovi: Donald Tramp SAD NATO Jens Stoltenberg


Građani Srbije veruju Uniji MOST - Balkanska\nI posle izbora, gde god da je teško građani se za pomoć obraćaju Uniji MOST\nIzbori su bili i prošli, post-izborne šematike su odrađene i zna se ko je kako grupisan. Posle izbora je, u prvoj i pravoj meri na testu verodostojnost obećanja datih pre izbora. Može se, u najkraće reći da su, izbori i kamere i projektori programskih ciljeva svake partije u praksi. Urednici portala Balkanska pravila su pomno pratili dešavanja pre i posle izbora i pronašli su jednu od opcija koja je apsorbovala veliki broj onih koji su ključna i ciljna grupa-neodlučnih! Da je Unija MOST dosledna i da sprovodi prethodno obećano pokazuje i dokazuje poslednja akcija čelnih ljudi ove političke opcije!\nRadi se o zaštiti onoga što nam je krucijalno za zdravu egzistenciju-naše okoline! Paraćin se ovih dana bori protiv izgradnje kamenoloma a čija bi izgradnja uzrokovala nestajanje izvora podno planine Baba i manastira Lešje! Predsednik IO Unija MOST Beograd Dušan Dr. Trifunović je pozvan od strane građana Paraćina da ih predstavlja i zaustavi legalnim putem i borbom ovo vandalsko rušenje zdravih tokova života koji su protkani našim prirodnim bogastvima!\nParaćin ne da svoje izvore-Dušan Dr. Trifunović podržava akciju odbrane zdrave okoline\nStupili smo u kontakt sa gospodinom Trifunovićem koji se odazvao na naše pozive i dao sledeću izjavu:\n-Moramo zaustaviti gradnju kamenoloma! Opstanak naše životne sredine je u pitanju! U opštini Paraćin, tačnije na planini Baba, između sela Lešje i Plana, na šumskom zemljištu, predviđena je izgradnja novog kamenoloma, na oko 800 m od postojećeg kamenoloma ”Srpske fabrike stakla!” Ovo područje je, na osnovu Prostornog plana Opštine Paraćin rezervisano kao prostor sa namenom zaštite prirodnih resursa. Takođe, kada se odradi uvid u Zakon o šumama videće se da na šumskom području nije dozvoljena bilo kakva gradnja koja bi ugrožavala osnovnu namenu datog prostora! Imajući u vidu važnost naših šuma, vodotokova,zemljišta, flore i faune, ja, kao građanin Opštine Paraćin podneo sam peticiju za obustavu svih radova koji bi ugrozili ili narušili naše zdravlje! Da, kada kažem zdravlje, mislim na ovu šumu, izvore i netaknutu prirodu-to su pluća našeg postojanja i zdravog života na ovoj planeti!\nUnija MOST uvek na usluzi svojim građanima\nTekst peticije vam prenosimo u celosti:\nTags: Dušan Dr. Trifunović, PARAĆIN, zaštita prirode


Porošenko najavio prekid energo-blokade Krima - 06.12.2015, Sputnik Srbija\nUkrajina će ubrzo obnoviti snabdevanje Krima električnom energijom preko jednog od četiri sistema, izjavio je ukrajinski predsednik Petro Porošenko. 06.12.2015, Sputnik Srbija\n20:22 06.12.2015 (Osveženo: 20:28 06.12.2015)\nKompanija „Ukrenergo“ ranije je saopštila da je završen rad na obnavljanju jednog od uništenih sistema „Kahovka – Titan“, ali da je za isporučivanje struje bila neophodna saglasnost zagovornika prekida energetskog snabdevanja Krima.\n„Mislim da će havarijsko snabdevanje jednim krakom biti uspostavljeno veoma brzo, uz konsultacije sa krimskim Tatarima“, rekao je Porošenko u intervjuu ukrajinskim televizijskim kanalima.\nRanije je jedan od organizatora prehrambene i energetske blokade poluostrva, poslanik Vrhovne rade Ukrajine Refat Čubarov, izjavio da su učesnici u blokadi Krima odlučili da prekinu ometanje obnovljenog sistema za prenos električne energije.\n„Učesnici blokade su odlučili da sistemom ’Kahovka – Titan’ može da bude obnovljeno isporučivanje električne energije“, naveo je Čubarov.\nPrema njegovim rečima, učesnici u sabotaži su takvu odluku doneli nakon konsultacija s predsednikom i premijerom Ukrajine, Petrom Porošenkom i Arsenijem Jacenjukom.\n„Juče smo se dugo konsultovali s predsednikom, a pre toga i s premijerom. Mi, učesnici u blokadi, u ovoj situaciji vidimo ovakav kompromis: obnovljena je uz našu saglasnost, saglasnost učesnika u blokadi Krima, samo jedna linija, linija ’Kahovka – Titan’“, izjavio je poslanik.\nKapacitet sistema „Kahovka-Titan“ je 220 do 250 megavati.\nElektrična energija se na Krim isporučuje iz Hersonske oblasti Ukrajine preko četiri sistema za prenos. Stubove ovih sistema oštetili su ukrajinski radikali, a 22. novembra elektrosnabdevanje je prekinuto. Posle obnavljanja jednog od oštećenih sistema učesnici u energetskoj blokadi nisu dozvoljavali da se on koristi.